Ambasador Bugarske: EU nije zaboravila Balkan, naprotiv ⋆ ГЛАС ПРЕСС\nПосещението на българския премиер в Северна Македония донесе важни новини за отношенията между двете страни\nМолдова в извънредно положение след отказа на „Газпром“ да отложи плащането на газа\nОколо 55 реставрирани творби на Владимир Димитров-Майстора и около 15 досега непоказвани негови произведения ще бъдат включени в селекция, посветена на 140-та му годишнина\nБосилеград: Дарко Димитров извади кръста за трети пореден път от ледените води на Драговищица (Видео)\nНачална Видео Ambasador Bugarske: EU nije zaboravila Balkan, naprotiv\nНовости на српском језику\nAmbasador Bugarske: EU nije zaboravila Balkan, naprotiv\n15. януари 2018\nAmbasador Bugarske u Srbiji Ratko Vlajkov izjavio je u Novom danu da Zapadni Balkan nije zaboravljen od strane Evropske unije (EU).\n„Sasvim je suprotno. Perspektiva EU i njena budućnost je povezana sa tim zemljama“, rekao je on i dodao da su „vrata EU široko otvorena“.\n„Verujem u dobru volju vašeg predsednika i vlade. Potrebno je da imaju jasnu podršku društva. Članstvo u EU nije u suprotnosti sa politikom Srbije da ima dobre odnose i sa Rusijom i sa Kinom i sa SAD. Želimo da Srbija oseti zadovoljstvo koje smo mi osetili, uveren sam da vreme za Srbiju tek dolazi“, rekao je Vlajkov.\nAmbasador kaže da je Bugarska ozbiljno pristupila predsedavanju EU i da je narednih šest meseci važno za razvoj Unije.\n„Naša priprema je bila u tome kako da nađemo mehanizme da bismo postigli konsenzus u teškim pitanjima koja su na dnevnom redu EU i koja su na neki način oslabila Unija. Ali imamo volju da ih brzo rešimo“, poručio je on.\nGovoreći o prioritetima bugarskog predsedavanja, Vlajkov kaže da su tri osnovne stvari u njhovom programu: stabilnost, sigurnost i solidarnost.\n„Čini nas ponosnim da smo uspeli da vratimo temu Zapadnog Balkana na dnevni red EU kao jasnu perspektivu“, ocenio je ambasador Bugarske.\nOn je naglasio da će, skoro svakog meseca tokom predsedavanja, biti organizovani važni sastanci i susreti upravo o pitanju perspektive Zapadnog Balkana u EU.\n„Na primer, 6. februara očekujemo da Evropska komisija objavi strategiju, tokom aprila očekujemo izveštaje o napretku država, tokom maja biće sastanak lidera država EU i Zapadnog Balkana, a tokom juna će se razmatrati razvoj“, rekao je on.\nVlajkov kaže da zna da su političari u Srbiji zabrinuti zato što ne postoji datum pristupanja EU, ali i da pre bugarskog predsedavanja postoje uspesi po tom pitanju.\nGovoreći o iskustvima Bugarske u procesu priključenja Uniji, ambasador Bugarske kaže da zna „koje su bile brige, nade i rizici da nije uspela da postane član EU“.\n„Kao društvo smo bili ubeđeni da postanemo član EU, a postali smo i član NATO. Konsenzus je dozvolio da se stvari razvijaju povoljniije, ali je vlada napravila najsmelije reforme što je dovelo do toga da EU počne pregovore. Političari treba da pokažu volju u ime države, najvažnije pitanje je kako napraviti da se reforme sprovedu što bolje“, ocenio je on.\nGovoreći o putu Srbije ka EU, Vlajkov kaže da je reč o različitim uslovima kad su počinjali pregovori jer je Bugarska bila stabilna država i nije bilo unutrašnjeg niti konflikta sa susedima.\n„Srbija je bila u teškom položaju. Važno je da Srbija poslednjih godina vodi politiku koja je primećena i ima poštovanje i poverenje. To je politika koja ukazuje na želju da se reše sva pitanja. Postoji jasna volja Srbije i spremnost da ide napred u pregovorima sa EU“, smatra ambasador Bugarske.\nVlajkov smatra da svi susedi koji su članovi EU, podržavaju evropsku perspektivu Zapadnog Balkana.\n„Nosimo veliku odgovornost ka susedima jer razumemo njihove probleme. Zato je važan momenat za Srbiju i ostale zemlje u regionu to što nakon Bugarske predsedavaje preuzimaju Austrija i Rumunija koji su tradicionalni prijatelji“, smatra Vlajkov.\nOn dodaje da je, uporedo sa pregovorima, važna povezanost među državama Zapadnog Balkana.\nПредишна статияЗакритата писта по лека атлетика в Кюстендил ще бъде ремонтирана с пари от Министерството на спорта\nСледваща статияПетдневния семинар в София започна успешно


Danas sahrana Nebojše Glogovca\nGlumac Nebojša Glogovac biće sahranjen danas u Aleji zaslužnih građana na Novom groblju u Beogradu.\nBio je kompletniji i bolji od svih nas... Dragan Bjelogrlić se emotivnom izjavom oprostio od Nebojše Glogovca\nOpelo u crkvi Sv. Nikole na Novom groblju počeće u 14 časova, a prethodno će u 11 sati u Jugoslovenskom dramskom pozorištu biti održan komemorativni skup posvećen priznatom glumcu.\nGlogovac je preminuo u petak, 9. februara, u Beogradu u 49. godini, posle kratke i teške bolesti. Na pozorišnu scenu stupio je ulogom u predstavi "Velika pljačka" Džoa Ortona, u režiji Dejana Mijača, a potom zaigrao u predstavama Jugoslovenskog dramskog pozorišta, čiji je član ubrzo postao.\nU filmu Glogovac se pojavio ulogom u ostvarenju "Vukovar, jedna priča" Bore Draškovića, a svoju prvu glavnu ulogu odigrao je u "Ubistvu s predumišljajem" reditelja Gorčina Stojanovića. Sledile su uloge u "Do koske", "Munjama", "Nebeskoj udici", "Buretu baruta", "Kad porastem biću Kengur", "Sutra ujutro", "Krugovi", "Kenjac", "Ustav Republike Hrvatske" i desetinama drugih, u kojima je sarađivao sa Goranom Paskaljevićem, Rajkom Grlićem, Ljubišom Samardžićem, Radivojem Andrićem, Olegom Novkovićem, Srđanom Golubovićem i mnogim drugim.\nZa svoje uloge dobio je sve važne nagrade poput Sterijine, Zlatne arene u Puli, Cara Konstantina i Gran prija u Nišu, Nagrade grada Beograda, kao i desetine drugih. Odlazak Nebojše Glogovca, kako ističu iz JDP-a, tragičan je i nenadoknadiv gubitak ne samo za srpsko pozorište, film i televiziju, nego i za kulturni i javni život čitavog našeg podneblja.\n- Glogovac je bio ne samo vodeći glumac svoje generacije, nego i jedan od najvećih u povesti srpskog glumišta, igrajući s podjednakim uspehom veliki klasični repertoar i savremene, generacijske uloge u predstavama i filmovima koji su snažno obeležili svoje vreme, ostajući u trajnom nasleđu budućih pokolenja -stoji u saopštenju JDP-a.\nVIDEO: Nebojša Glogovac: To je samo put, svi ćemo mi tamo.\nPrethodni članakŠta ti hoćeš više, odluči se: Luna počela da histeriše, pa se posvađala sa Slobom zbog uštipaka! (VIDEO)"\nSledeći članakNakon neizvesne završnice odlučeno je koji takmičar napušta Zadrugu, a onda se desilo nešto neviđeno do sada (FOTO) (VIDEO)\nMEDICINSKO ČUDO: U grudima mu kucaju dva srca - jedno njegovo i jedno presađeno (VIDEO)\nViše nikada nećete koristiti mašinu za sušenje ruku kada vidite rezultate testa koji je izvela (FOTO)


POTVRĐENO: Pokrenuta istraga o mogućim propustima u obezbjeđenju premijera – Portal Luca\nPOTVRĐENO: Pokrenuta istraga o mogućim propustima u obezbjeđenju premijera\nIz Uprave policije Portalu RTCG je saopšteno da je u toku interna istraga u sektoru obezbjeđenja ličnosti i objekata kako bi se utvrdila odgovornost zbog eventualnih propusta prilikom obezbjeđivanja premijera Zdravka Krivokapića, tokom njegove nedavne posjete Francuskoj. Boravak Krivokapića u Francuskoj obilježio je incident kad je nepoznata osoba upala u njegovu hotelsku sobu\n„Operativnom obradom, Uprava policije došla je do saznanja da je u hotelskoj sobi premijera bio radnik na odrzavanju tehnike. Dosadašnje aktivnosti su pokazale da bezbjednost premijera nije dovedena u pitanje nijednog momenta. U toku je interna istraga u sektoru obezbjeđenja ličnosti i objekata kako bi se utvrdila odgovornost zbog eventualnih propusta prilikom obezbjeđivanja premijera“, saznaje Portal RTCG iz Uprave policije.\nCrnogorski premijer Zdravko Krivokapić boravio je sredinom novembra u Strazburu, povodom zvanične posjete Savjetu Evrope, ali tu je posjetu, po pisanju portala nova.rs, obilježio incident. Kako se navodi, bila je to sasvim uobičajena posjeta jednog predstavnika države, koja nije imala pretjerani odjek u crnogorskoj i regionalnoj javnosti. Krivokapić je u Francuskoj bio sredinom novembra i tada se dogodio incident kad je nepoznata osoba upala u njegovu hotelsku sobu.\nKako je rečeno ovom portalu iz diplomatskih izvora, u hotelsku sobu crnogorskog premijera upalo je nepoznato lice u trenutku kad se u njoj zatekao lično Krivokapić. Nepoznati muškarac zatečen je u sobi premijera u periodu kad je on sa delegacijom trebalo da bude van hotela, ali se, nakon što je promijenio plan, u vremenu predviđenom za ručak, vratio u svoju hotelsku sobu.\nTim povodom, portal se obratio kabinetu premijera Crne Gore, odakle je potvrđeno da se ovaj incident zaista dogodio, ali nisu željeli dodatno da komentarišu čitav slučaj, već su uputili na Agenciju za nacionalnu bezbjednost i Upravu policije Crne Gore.\nSagovornici oovg portala iz diplomatskih krugova kažu da još ne postoji adekvatno objašenjenje zašto se ovaj slučaj zataškava i zbog čega do sada nisu objavljeni detalji.


Prilika da se vide na ekranu\nLična i partijska promocija. Drugi motiv je finansijski\nBEOGRAD - Nezvanična kampanja za predsedničke izbore u Srbiji već se dobro zahuktala, iako će ih predsednica Narodne skupštine, Nataša Mićić, raspisati verovatno tek za desetak dana.\nNeka od imena za koja će birači na jesen moći da se opredele već su poznata, a mnogi pretendenti na predsedničku fotelju uključiće se u izbornu utakmicu kada ona i zvanično bude počela.\nJedan od potencijalnih predsednika Srbije, Velimir Ilić, veruje da je osnovni motiv nekih od izbornih autsajdera, pored lične afirmacije, oduzimanje dela glasova drugim kandidatima. On ocenjuje da će to "ovog puta biti veoma dobar biznis".\nOsim kandidata kojima razna ispitivanja javnog mnjenja daju velike šanse, ako ne za pobedu, a onda bar za odlazak u drugi krug, na izbornoj listi obično se nađu i oni koji teško da imaju ikakve šanse da sakupe više od nekoliko hiljada glasova. U jednu grupu onih koji gotovo sigurno ostaju "ispod crte" spadaju upečatljive pojave poput Nikole Šećeroskog ili Radivoja Milutinovića - Muje Lopova. Oni obično zadobijaju "poverenje" glasača koji imaju pomalo prezriv stav prema celoj izbornoj "gunguli".\nU drugu grupu mogli bi se svrstati oni kojima ni ankete, ni raspoloženje birača, ni rejting na političkoj sceni ne daju mnogo razloga za optimizam. Iza njih ne stoje partije sa velikim brojem članova ili poslanika, a često pripadaju vanparlamentarnim strankama ili nastupaju ispred grupe građana. Uz poštovanje principa da svako ko ispunjava zakonom propisane uslove može da se kandiduje, mnogi se pitaju šta ih navodi da uđu u unapred izgubljenu utakmicu.\n- Postoje dve vrste razloga za to - kaže politički sociolog Vukašin Pavlović i objašnjava:\n- Pre svega, kandidat time dobija mogućnost da promoviše sebe i svoju političku grupaciju. Drugi motiv je finansijski, jer svaki kandidat dobija određenu svotu novca.\nNa pitanje gde je tu računica, s obzirom da skromna budžetska sredstva pokrivaju tek delić troškova iole ozbiljnije kampanje, Pavlović odgovara da kandidati verovatno misle da će ipak vratiti uloženo i da je to rizik sa kojim se mora računati.\nU javnim nastupima tokom kampanje, svi kandidati samouvereno tvrde da će osvojiti potrebnu većinu. Svoje adute vide u raznim socijalnim strukturama - jedni u podršci ženskog biračkog tela, drugi među mladima, treći veruju da će presudna biti podrška gradskog ili seoskog stanovništva... Da li su zaista ubeđeni u svoju pobedu ili se radi o pukom političkom marketingu?\n- Sve je to deo političke igre, ali sigurno je da postoji i izvesna doza subjektivne zaslepljenosti, koja ih navodi da daju takve izjave - smatra Pavlović.


Privatnici nisu zainteresovani za srpske pruge - Za uspostavljanje konkurencije na železnici potrebno nekoliko godina - Pluton Logistics\nIako je srpska železnica formalno otvorena za privatne operatere, na domaćim prugama vozi samo jedno preduzeće koje nije u vlasništvu države – Kombinovani prevoz.\nKako su za PlutonLogistics rekli u Ministarstvu saobraćaja, u skladu sa Zakonom o železnici, Direkcija za železnice, kao regulatorno telo, izdala je licence za prevoz u železničkom saobraćaju za dvanaest privrednih društava. Pored toga, u cilju obavljanja železničkog prevoza na javnoj železničkoj infrastrukturi, u skladu sa Zakonom o železnici svi prevoznici moraju imati i Sertifikat o bezbednosti za prevoz u železničkom saobraćaju koji takođe izdaje Direkcija za železnice.\nSada, na javnoj železničkoj infrastrukturi u Republici Srbiji pored dva železnička prevoznika čiji je osnivač Vlada Republike Srbije (“Srbija Kargo” a.d. i “Srbija Voz” a.d.) saobraća još i “Kombinovani prevoz” koji je shodno Zakonu o železnici, a na osnovu Izjave o mreži Upravljača javnom železničkom infrastrukturom, “Infrastruktura železnice Srbije” a.d. apliciralo i dobilo trasu voza pod određenim komercijalnim uslovima koji su regulisani ugovorom o korišćenju železničke infrastrukture, kažu nam u Ministarstvu.\n– Imajući u vidu navedeno, u ovom trenutku ne postoje nikakva ograničenja u pogledu zakonske regulative i propisa, da svi registrovani privatni železnički prevoznici koji poseduju navedeni sertifikat i licencu za prevoz u železničkom saobraćaju ne apliciraju i ne dobiju trasu voza.\nTransformacija preduzeća „Železnice Srbije“, primena novih zakona i velike investicije u infrastrukturu, veruju u državnoj upravi, dovešće više kompanija i više robe na srpske pruge, što sada nije slučaj.\n“Srbija Kargo” je u periodu januar-septembar 2016. godine imao obim prevoza od oko 8,6 miliona tona robe, odnosno ostvario transportni rad od oko 2,2 netotonska km. Kada je reč o obimu prevoza u toku prošle godine, prevezeno je oko 11,8 miliona tona robe, odnosno ostvaren je transportni rad od 3,2 miliona netotonskih km (za celu 2015. godinu).\nBranislav Bošković, profesor Saobraćajnog fakulteta u Beogradu, kaže za PlutonLogistics da su u železničkom transportu osnovne tačke postavljene i sektor je već organizovan prema zahtevima Evropske unije.\n– Međutim, do adekvatnog funkcionisanja sistema će proći nekoliko godina. Kada govorimo o otvaranju tržišta, u početku ćemo nailaziti na brojne prepreke koje će se postepeno eliminisati. Krajnji cilj je fer tržište koje će se otvoriti za konkurenciju. Dinamika zavisi samo od nas – naveo je profesor dr Bošković, koji je o razvoju železnice govorio na Transportnom kongresu na Zlatiboru.\nO izgradnji intermodalnog terminala u Batajnici dugo se govori. Kako saznajemo, urađen je idejni projekat, studija opravdanosti, procena uticaja na životnu sredinu, analiza troškova i koristi i tenderska dokumentacija za radove i opremu. Usvojen je Plan detaljne regulacije, dobijeni lokacijski uslovi, usvajanjem projekta od strane Republičke revizione komisije tehnička dokumentacija je završena.\nPočetak realizacije projekta se očekuje nakon potpisivanja finansijskog sporazuma između Evropske Komisije i Republike Srbije za odobravanje paketa IPA 2015 odakle će ovaj projekat biti finansiran u visini od 85% od ukupnog iznosa. Nakon toga će biti raspisan tender za izgradnju terminala po sistemu žutog FIDIC-a (projektovanje i izgradnja) i izbor najpovoljnijeg izvođača. Početak radova se može očekivati u drugoj polovini 2017. godine.\n← I dalje veliki rast prodaje komercijalnih i teretnih vozila\nEvropska komisija pohvalila reforme u oblasti saobraćaja →


Bugarska: Nismo u obavezi da u ovoj fazi polažemo račune Briselu o nuklearki „Belene“ - 29.06.2020, Sputnik Srbija\nBugarska nije u obavezi da obavesti Evropsku komisiju (EK) o početku procedure odabira strateškog investitora za projekat nuklearne elektrane „Belene“, jer se... 29.06.2020, Sputnik Srbija\n15:00 29.06.2020 (Osveženo: 03:58 26.08.2021)\nOna je na taj način prokomentarisala saopštenje da bi za realizaciju projekta mogle da budu potrebne nove procene EK i vlasti u samoj Bugarskoj.\nPrema rečima direktora za nuklearnu bezbednost u Generalnom direktoratu za energetiku Evropske komisije Masima Garibe, EK očekuje rezultate završetka procedure odabira strateškog partnera. Međutim, kako kaže, ukoliko između ruskog „Rosatoma“, američkog „Dženeral Elektrik“ i francuskog „Fromatoma“ bude zaključen sporazum, projektu će predstojati brojne procene i odobrenja Komisije.\nKomentarišući situaciju, bugarska ministarka je podsetila da je EK odobrila projekat još 2007. godine i da Bugarska treba da obavesti Brisel o odabiru strateškog partnera po okončanju date procedure.\n„Bugarska trenutno nije u obavezi da informiše Evropsku komisiju. Obaveza će postojati ukoliko se procedura uspešno završi i ako bude izabran drugi strateški investitor – on u roku od najviše tri meseca mora da informiše EK, saopšti izmene u investicionom projektu, koji će se neminovno pojaviti“, rekla je Petkova za Bugarsku nacionalnu televiziju.\nOna je dodala da je Bugarska prekinula realizaciju projekta nuklearne elektrane „Belene“ 2012. godine, ali u međuvremenu projekat ponovo pokrenut i nije pretrpeo nikakve izmene.\nPodsetimo, Petkova je sredinom juna izrazila zadovoljstvo što je kompanija „Rosatom“ potpisala sporazum o saradnji sa „Framatom SAS“ i „GE Stim Pauer“ u okviru odabira strateškog investitora za projekat nuklearne elektrane „Belene“ u Bugarskoj, rekavši da je dobar znak što se svetski lideri u sferi nuklearne energije spajaju u konzorcijum. Udruženje vodećih kompanija u konzorcijum predviđa da, ukoliko za strateškog investitora bude izabran „Rosatom“, „Dženeral Elektrik“ i „Framatom“ nastupiće kao ključni partneri za opremanje „Belene“.


You are here: Home / meritum-program / plan / Istraživanje i istraživački metodi\nRad na rukovodećoj poziciji, relevantno i validno profesionalno iskustvo u upravljanju ljudima, aktivnostima, resursima i informacijama.\nUkoliko želite da steknete viši nivo sposobnosti, unapredite stručnost u određenoj oblasti i razumete različite metode, i kvalitativne i kvantitativne, koji se mogu koristiti u istraživanjima manjeg obima, kao i da proširite svoj pozitivan pristup prema sticanju naprednih veština i unapredite svoje lične odgovornosti, onda je ovaj kurs idealan za vas.\nOvaj modul će omogućiti polaznicima da steknu uvid u niz metoda, i kvalitativnih i kvantitativnih, koji se mogu koristiti u istraživanjima manjeg obima. Modul omogućava polaznicima da se pripreme za korišćenje istraživanja u svom radu na projektima i da se temeljnije pripreme za nezavisan rad na projektu. Teme koje se obrađuju se zasnivaju na: skrivenim fazama istraživanja, pitanjima na osnovu kojih se radi istraživanje, pregledu literature, metodologijama istraživanja, etici, primarnim i sekundarnim podacima, metodama prikupljanja podataka, analizom i prezentovanjem rezultata istraživanja. Naglasak je na definisanju pitanja za istraživanje na samom početku modula, imajući u vidu da je to ključno za razvoj realnog i ostvarivog istraživačkog projekta.\nRad na kursu: 100%, uključujući i neke zadatake koji su u vezi sa praktičnim aktivnostima i aktuelnom poslovnom praksom u vašoj organizaciji .


Ograničenja zbog korone na snazi do januara | Evropa | DW | 03.12.2020\nNemačka kancelarka i premijeri saveznih pokrajina postigli su dogovor o produžavanju mera ograničenja za stanovništvo. Angela Merkel to je saopštila nakon petočasovnog savetovanja na video-konferenciji. „U osnovi sve ostaje kao i do sada“, rekla je kancelarka.\nNaredni sastanak, na kojem bi trebalo da se razgovara o daljim koracima, trebalo bi da se održi 4. januara. Delimični lokdaun, koji je na snazi od početka novembra protekle nedelje, produžen je do 20. decembra.\nCilj tih mera je, kao i do sada, pokušaj da se smanji broj novozaraženih za sedam dana na 100.000 stanovnika na ispod 50, naglasila je Merkel i dodala da u ovom trenutku „imamo veoma veliki broj umrlih – svakog dana“.\n-pročitajte još: Nemačka produžava i pooštrava lokdaun\nSituacija je „neprihvatljiva“\n„Ovakva situacija je neprihvatljiva“, rekao je premijer Bavarske Markus Zeder. Bilo je „neophodno i ispravno da se lokdaun produži do 10. januara“. Zeder je nagovijestio mogućnost donošenja još strožih mera. U zavisnosti od toka pandemije, moralo bi da se razmisli o tome da se u nekim sektorima „deluje jasnije i konsekventnije“.\nU mere protiv korone se računaju, između ostalog, i stroga ograničenja kontakta, zatvaranje ugostiteljskih objekata, sportskih i institucija kulture, kao i ograničenja putovanja.\nPremijer Berlina Mihael Miler (levo) i Bavarske Markus Zeder sa kancelarkom Merkel nakon najnovije cednice poscvećene korona-krizi\nNemačka vlada i savezne pokrajine pripremaju se takođe za skori početak vakcinacije protiv korona-virusa. Vakcina bi u Evropskoj uniji mogla da bude odobrena krajem decembra, rekla je Angela Merkel i zbog toga je važno da pripreme dobro napreduju. Veliki napori se ulažu u svim pokrajinama da se uspostave regionalni centri za vakcinaciju. Pored toga, čeka se i na odredbe o redosledu vakcinisanja što bi trebalo da odredi Stalna komisija za vakcinacije. Nemačka kancelarka je naglasila da će Ministarstvo zdravlja na toj osnovi izdati odredbe.\nInstitut Robert Koh je saopštio da je u poslednja 24 sata 487 osoba umrlo od posledica zaraze kovidom 19. To je najveći broj umrlih u jednom danu od početka pandemije. Pored toga, srazmerno veliki broj ljudi i dalje se zaražava korona-virusom. Poslednjih dana je, istina, zabeležen blagi pad novih infekcija, ali efekat kojem se nadalo uvođenjem delimičnog lokdauna nije postignut.\nŠef poslaničke grupe Levice u Bundestagu Ditmar Barč kritikovao je odluku o produženju delimičnog lokdauna. „Odluke koje u tolikoj meri ograničavaju osnovna prava ne mogu da se saopštavaju autoritarno nakon neke video-konferencije“, rekao je Barč. To što kancelarka i pokrajinski premijeri produžavaju lokdaun bez demokratske debate šteti suzbijanju pandemije.\n„Kancelarka mora da sa odlukom koju je donela sa premijerima dođe u Bundestag, da se o tome diskutuje i onda donese konačna odluka“, zahteva Barč.\nOpozicione partije u Budnestagu već nedeljama kritikuju postupke kancelarke i premijera u korona-krizi i zahtevaju više učešće parlamenata u odlukama o merama za suzbijanje korona virusa.\nTrajni link https://p.dw.com/p/3lCKC\nKljučne reči Nemačka, korona, ograničenja, lokdaun\nTrajni link https://p.dw.com/p/3mA0S\nU Evropi raste nezadovoljstvo zbog restriktivnih mera 26.01.2021


Radojičić: Podaci sa 300 raskrsnica i „lične karte” gradilišta smanjiće saobraćajne gužve | Grad Beograd\nRadojičić: Podaci sa 300 raskrsnica i „lične karte” gradilišta smanjiće saobraćajne gužve\nPosle nove godine kreće realizacija projekta „Adaptibilno zonsko upravljanje saobraćajem”, što će rešiti saobraćajne gužve koje su neminovan problem svih velikih gradova, pa tako i Beograda, najavio je gradonačelnik prof. dr Zoran Radojičić.\nOn je, gostujući u „Beogradskoj hronici”, istakao da je za šest meseci, koliko je na čelu prestonice, urađeno mnogo konkretnih projekata, a da se kao prioritet radi na rešavanju problema saobraćajnih gužvi.\n– Projekat adaptibilnog zonskog upravljanja saobraćajem znači novi sistem putem kojeg će se na jednom mestu skupljati svi podaci vezani za više od 300 raskrsnica u gradu i na osnovu njih upravljati saobraćajem na pravi način. Očekuje se da se tako i do 20 odsto uštedi vreme i olakša saobraćaj. Na sastanku u Barseloni na kome smo razgovarali o našem problemu čulo se da je ovakav sistem upravljanja saobraćajem preporodio Moskvu. To je model koji ćemo u naredne tri godine da implementiramo u Beogradu, a vrednost celokupnog projekta je oko 25 miliona evra – naglasio je Radojičić.\nGovoreći o tome da dodatne gužve u gradu stvaraju i gradilišta koja često nisu sinhronizovana, gradonačelnik je dodao da će takozvane „lične karte” gradilišta uvesti red u toj oblasti.\n– Od januara se planira da će preko Sekretarijata za poslove odbrane, vanrednih situacija, komunikacije i kordinaciju odnosa sa građanima sva gradilišta morati da šalju informacije kada počinju radovi, šta se radi i do kada traju radovi, kako bi mogli da se sinhronizuju sa ostalima. Dešavalo se u ranijem periodu da se jedna ista ulica radi i po nekoliko puta, a na ovaj način će se to smanjiti na najmanju moguću meru – najavio je Radojičić.\nOn je istakao da je veliki pomak urađen na tome da se smanji broj dece koja čekaju na mesto u vrtićima.\n– Moramo da se podsetimo da je 2013. godine 47.500 mališana bilo u vrtićima, a 2018. godine 60.000 u državnim i 16.700 u privatnim vrtićima. Isto tako značajan je i podatak da je 2016. godine 10.000 dece čekalo na mesto u vrtiću, a u ovom trenutku čeka 2.700, što je značajno manje. U planu je da se početkom sledeće godine otvori vrtić u Altini, a takođe u sledećoj godini još devet vrtića, da se prostor u šest škola prilagodi deci vrtićkog uzrasta, što znači da idemo ka tome da se značajno smanji broj dece koja čekaju mesto – istakao je Radojičić, dodajući da je u ovoj godini na subvencije u privatnim vrtićima potrošeno oko 2,5 milijardi dinara.\nOn je posebno istakao da je Beograd spreman za najavljene snežne padavine i da će sve gradske službe biti pripremljene za to.\n– Za sutra smo zakazali sednicu Štaba za vanredne situacije, sa ciljem da se iskoordinira rad svih gradskih službi, da proverimo da li je sve pripremljeno, kako bi sve proteklo bez problema – rekao je gradonačelnik Beograda.


Oglašivači u EMEA regiji imaju budžete za mobilno oglašavanje, ali nedostaju strategije i mjerenja | Media Marketing\n62% oglašivača smatraju da je mobile „prilično efikasan“ kanal, navodi se u istraživanju koje su sproveli WARC i MMA\nMobilni marketing u EMEA regiji će rasti u narednih godinu dana, navodi se u novom istraživanju iz WARC-a i MMA (Mobile Marketing Association).\nViše od 80% marketera na strani klijenta očekuju da će njihovi budžeti za mobilno oglašavanje rasti u narednih godinu dana, 40% smatra da će više od četvrtine njihovog marketinškog budžeta biti potrošeno na mobilno oglašavanje u narednih pet godina.\nNa osnovu odgovora 548 anketiranih marketinških stručnjaka u EMEA regiji, The State of the Industry: Mobile Marketing in EMEA izvještaj otkriva da 62% marketera smatra da je mobile „prilično efikasan“ kanal, a skoro trećina ga smatra „veoma bitnim“ za njihovo poslovanje u narednih godinu dana.\nPodaci u izvještaju su osmišljeni tako da daju presjek postojećeg stanja u mobilnom marketingu u EMEA regiji, i zaključuje da, iako mnoge kompanije imaju izvršnu podršku za korištenje mobilnog oglašavanja, nedostaju talenti i jasan program učenja.\nSamo 11% su „spremni“ u smislu da imaju adekvatne talente i sredstva za mobilni marketing, a samo 16% ima uspostavljen jasan program učenja.\nKao rezultat toga, većina (62%) marketera nemaju formalnu strategiju mobilnog marketinga za svoj brend, a kod onih koji imaju, 61% su integrirali mobilno oglašavanje u druge marketinške aktivnosti.\nVeći problem od integracije su međutim metrike i mjerenja: 32% smatra ovo najvećom preprekom za rast mobilnog oglašavanja. Uprkos tome, oglašivači će uhvatiti korak sa napretcima mobilnog oglašavanja u narednih pet godina, uz ulaganja u nove mobilne tehnologije. Rast se očekuje u korištenju mobilnih novčanika, virtuelne stvarnosti, i proširene stvarnosti, te korištenju IoT i tehnologije pametnih kuća. Za ove tehnologije očekuje se da će porasti sa 32% ove godine na 61% u 2022. godini.\nIspitanici su naveli sektor finansijskih usluga kao najinovativniji u mobilnom marketingu, a prati ga maloprodajni sektor, dok se Coca-Cola smatra najinovativnijim brendom.\n„Ovi rezultati odražavaju tržište koje vidi potencijal mobilnog oglašavanja i ulaže u njega u skladu s tim,“ dodala je Amy Rodgers, urednica istraživanja u WARC-u. „Ovo je druga godina u kojoj smo anketirali marketere na mobilnom polju u EMEA regiji, a ovi rezultati pokazuju neka zanimljiva kretanja i napredak u upotrebi ovog kanala. Značaj mobilnog plaćanja i mCommerca u regionu je vidljiv u rezultatima istraživanja, i bit će zanimljivo vidjeti da li će planirane investicije u mobilne tehnologije dovesti do povećane zrelosti u mobilnim strategijama i integraciji u narednih godinu dana.“\n10 Kampanja koje će gomilati lavove u Cannesu


Porasla kvartalna dobit Henkela › Made-in-Germany.rs\nNemački proizvođač robe široke potrošnje „Henkel“ saopštava da je u prvom tromesečju ove godine povećao svoju poslovnu dobit.\nMeđutim, u svom saopštenju Henkel napominje da u celoj tekućoj godini očekuje konstantni nepovoljni uticaj umerenog ekonomskog rasta, izražene neizvesnosti i nepovoljnih kursnih razlika, prenosi “seebiz”.\nKorigovana dobit nemačke kompanije, pre odbijenih kamata i poreza (EBIT), porasla je u prvom kvartalu za 6,2 procenta, na 751 miliona eura, dok je korigovana neto dobit uvećana za 7,6 posto na iznos od 549 miliona eura.\nPrihodi Henkela gotovo da su ostali na prošlogodišnjem nivou, odnosno na iznosu od 4,456 milijardi eura. Korigovani za nepovoljan uticaj kursnih razlika, uvećani su za 4 posto. Ukoliko se izuzme i uticaj akvizicija i prodaje imovine, takozvana organska stopa rasta iznosila je 2,9 posto.\nNemačka kompanija je potvrdila svoju prognozu poslovanja za tekuću godinu u kojoj očekuje organski rast u rasponu od 2 do 4 procenta.


VLADA FBIH: Utvrđeni prijedlozi zakona o radu, o izmjenama i dopunama Zakona o upravljanju otpadom, o izmjenama i dopunama Zakona o osnovama socijalne zaštite, zaštite civilnih žrtava rata i zaštite porodice sa djecom, o izmjenama i dopunama Kaznenog zakona\nVlada Federacije BiH utvrdila na sjednici u Sarajevu Prijedlog zakona o radu i uputila ga Domu naroda Parlamenta Federacije BiH na usvajanje. Riječ je o Prijedlogu zakona koji je u identičnom tekstu usvojen u julu prošle godine u Predstavničkom domu.\nUtvrđenim Prijedlogom zakona o izmjenama i dopunama Zakona o upravljanju otpadom koji je upućen Parlamentu Federacije BiH po hitnoj proceduri, u tekst su uvedene tri nove definicije i to "posebne kategorije otpada", "proizvođač i uvoznika proizvoda" i "operater sistema".\nFederalno ministarstvo okoliša i turizma, navedeno je u obrazloženju Prijedloga zakona, uz koordinaciju sa Ministarstvom za prostorno uređenje, građevinarstvo i ekologiju Republike Srpske, opredijeljeno je za uspostavu istog sistema upravljanja otpadom na području Bosne i Hercegovine.\nUnapređenje kvaliteta teksta u odnosu na sve raširenija društveno opasna ponašanja osnovni je razlog što je Vlada Federacije BiH utvrdila i Domu naroda po redovnoj proceduri uputila Prijedlog zakona o izmjenama i dopunama Kaznenog zakona, u tekstu u kojem ga je usvojio i Zastupnički dom.\nFederalna vlada utvrdila je i Prijedlog zakona o izmjenama i dopunama Zakona o osnovama socijalne zaštite, zaštite civilnih žrtava rata i zaštite porodice sa djecom. Jednom od odredaba je precizirano da osnovica za obračun mjesečnih novčanih primanja iznosi 274,40 KM.\nPrihvaćena je i informacija Federalnog ministarstva razvoja, poduzetništva i obrta o implementaciji Uredbe o poticanju zapošljavanja u kojoj je navedeno da je od stupanja Uredbe na snagu, pa do 10. marta ove godine, zahtjeve za poticaje podnijelo 1.486 poslodavaca za zapošljavanje ukupno 4.063 osobe, a prijavilo se i 1.945 osoba zainteresiranih za subvencioniranje samozapošljavanja.\nFederalna vlada usvojila je Program utroška s kriterijima raspodjele sredstava "Tekući transfer drugim nivoima vlasti – za Zavod zdravstvenog osiguranja i reosiguranja Federacije BiH", utvrđenih u Budžetu za 2016. godinu u iznosu 26.000.000 KM. Ova sredstva namijenjena su za obezbjeđivanje prava na zdravstvene usluge koje se finansiraju iz federalnog fonda solidarnosti i za obezbjeđivanje prava na lijekove i medicinska sredstva.\nUz to je Programom utroška sredstava planiranih za sufinansiranje troškova raseljenih osoba u 2016. godini predviđen iznos od 2.000.000 KM, a za zdravstvenu zaštita Roma 50.000 KM.\nUpoznavši se s informacijom JP Autoceste Federacije BiH d.o.o. Mostar, Vlada Federacije BiH podržala je inicijativu da kreditnim zaduženjem kod Evropske banke za obnovu i razvoj (EBRD) budu osigurana sredstva za realizaciju Projekta Koridor 5c na poddionici Klopče – Donja Gračanica u iznosu do 36 miliona eura.\nPodržana je i inicijativa JP Ceste Federacije BiH da za sanaciju šteta nakon poplava i za modernizaciju magistralnih cesta u Federaciji BiH budu osigurana kreditna sredstva Evropske banke za obnovu i razvoj u iznosu do 65 miliona eura, saopćeno je iz Ureda za odnose s javnošću Vlade Federacije BiH.\nIzvor: Vebsajt BHRT, 18.03.2016.


Sigurna ponašanja – korak od rešavanja problema – Moja Šolja Joge\nSigurna ponašanja – korak od rešavanja problema\nSigurna ponašanja predstavljaju ona ponašanja za koja mislimo da nam pomožu a ustvari nam odmažu u rešavanju problema. Osobe koje imaju problema sa nekom vrstom anksioznog poremećaja često primenjuju ovakva ponašanja.\nNa primer, ukoliko osoba ima panične napade sa agorafobijom ona će uvek kada odlazi negde van kuće povesti sa sobom neku tzv. sigurnu osobu (obično onu u koju ima najviše poverenja) koja će biti uz nju ukoliko se panični napad ponovi.\nČest je slučaj da osobe kojima su prepisani (a često i nisu prepisani) anksiolitici nose sa sobom ove lekove kako bi ih „za svaki slučaj“ imali pri sebi ako se uznemire-ovo može biti problem jer se dešava da se lek uzima mimo prepisane doze i na svoju ruku pa tako osoba počne da veruje da ako nema lek pri sebi ona neće moći da se smiri što je zapravo zabluda.\nOsobe koje imaju fobiju od npr.vožnje autobusom mogu stajati blizu vozača ili blizu vrata kako bi im bilo lakše da izađu ukoliko im se poveća strah. Kada je u pitanju problem sa socijalnom anksioznošću kao sigurno ponašanje može se koristiti konzumiranje alkohola koje ima za cilj stvaranje osećaja „opuštenosti“ u komunikaciji sa drugima.\nPročitajte: ,,Kako da efikasnije upravljate svojim vremenom”\nŠta je cilj sigurnih ponašanja?\nKao što je navedeno na početku, za osobe koje imaju problema sa povišenom anksioznošću sigurna ponašanja predstavljaju načine rešavanja problema. Međutim, sigurna ponašanja to nisu. Osoba ima privid da dolazi do rešenja jer ovakva ponašanja dovode do trenutnog smanjenja napetosti odnosno anksioznosti.\nEfekat je na žalost samo trenutan – na duže staze sigurna ponašanja ne samo da neće dovesti do potpunog rešavanja problema već neka od njih mogu napraviti nove probleme (npr. zloupotreba medikamenata ili alkohola).\nŠta su zapravo sigurna ponašanja?\nU suštini sigurna ponašanja su disfunkcionalne strategije rešavanja problema koje se primenjuju jer su za osobu to jedini načini da (bar donekle) umanji svoju anksioznost. U terapijskoj praksi je cilj da se usvoje nove, funkcionalne strategije rešavanja problema koje će pomoći osobi da potpuno reši svoj problem. Nekada klijenti pokazuju otpor da ukinu sigurna ponašanja što je razumljivo jer je za njih to dugo vremena bilo najbolje i često najlakše rešenje.\nPosted on November 28, 2019 November 29, 2019 /\t0\t/ Categories\tPsihologija\t/ Tags\tpsihologija, resavanje problema, Sanja Marjanović, sigurna ponasanja\nPrevious PostPovezanost stresa i iscrpljenosti nadbubrežnih žlijezda\nNext PostModerne platnene pelene (MPP)


Preko 100 prijavljenih\nViše od 100 učesnika je već prijavljeno za konferenciju The Digital Impact, koju ABC Srbija organizuje uz podršku USAID i IREX, 1. jula u hotelu Continental.\nPredavanja i mogućnost interakcije sa vrhunskim svetskim autoritetima iz oblasti digitalne kreativnosti, marketinga, izdavaštva i društvenih mreža, uz simbolične cene kotizacija u protivvrednosti 30, odnosno 50 evra, privlače pažnju velikog broja marketinških i medijskih profesionalaca iz Srbije.\nSaznajte detalje o konferenciji i rezervišite svoje mesto na vreme putem adrese http://abcsrbija.com/dogadjaji/najave-dogadjaja.html.\n• Preko 100 prijavljenih\n• Odjava Kurira\n• Poreske olakšice štampi • Krenula rasprava o Strategiji\n• Skupština novinara Evrope\n• Elektronci dobili pomoć grada\n• Utrostručen profit izdavača\n• Procvat arapske štampe\n• Internet - osnovno ljudsko pravo\n• Digitalizacija - put ka bogaćenju\n• Održan Interaction 2011\n• Snažan rast internet oglašavanja\n• Veći prihodi B2B magazina\n• Partnerstvo sa Francuzima\n• Nove iPad aplikacije\n• Uspešna digitalizacija Guardian-a\nPosle prelaska na novi format i u novu štampariju (Politika), rukovodstvo Kurira je poslalo 8. juna 2011. godine dopis ABC Srbija, kojim zahteva da izađe iz sistema ABC odita.\nOvaj dopis, po želji rukovodstva Kurira, objavljujemo u celini:\nSva štampana izdanja Kurir Info d.o.o. se, kao što znate, od početka 2011. godine ponovo odituju u ABC Srbija. Odituje se i naš elektronski sadržaj, odnosno naše internet prezentacije.\nZa proteklih pet meseci u našim izdanjima izvršena je jedna vanredna i jedna redovna revizija, koju su obavili uposlenici Baker Tilly-ja. Na saradnju s njima nemamo apsolutno nikakvu primedbu, uvažavajući činjenicu da su izvršene revizije bile veoma detaljne.\nS obzirom na to da smo u prilici da vidimo rezultate oditovanja svih dnevnih izdanja štampanih medija u Srbiji, moramo, na žalost da izrazimo ozbiljnu sumnju da neki podaci ne odgovaraju činjeničnom stanju na terenu. Postoje ozbiljne indicije da pojedini izveštaji nisu tačni. Jer, kako drugačije objasniti (između ostalog) skok tiraža za 50 odsto u samo jednom danu kod jednog dnevnog lista?\nMenadžment, zaposlene i čitaoce Kurira i drugih izdanja naše kuće Kurir Info d.o.o. interesuju samo istiniti podaci, zasnovani na činjenicama. Ništa drugo.\nKao što ste bili u prilici da vidite kroz našu marketinšku kampanju, ali i na kioscima širom Srbije, dnevni list Kurir je izveo ozbiljnu promenu svog izdanja u duhu najmodernijih svetskih trendova u izdavaštvu. Bitne promene u našem najtiražnijem izdanju će se, sigurni smo, pozitivno odraziti kako na štampani, tako i na prodati tiraž naših dnevnih novina.\nS obzirom na to da ne želimo da se uspeh našeg izdanja devalvira kroz nejednak tretman članova ABC Srbija a kako oditovani podaci imaju značajan finansijski uticaj po izdavače obaveštavamo Vas da otkazujemo oditing svih naših izdanja od 1. juna 2011.\nOd Vas tražimo da sa vaše internet stranice i iz Vaše baze podataka uklonite sve podatke koji se odnose na tiraže svih izdanja Kurir Info o.o.o. kao i podatke o poseti našim internet stranicama.\nTakođe, od Vas tražimo da ovo naše pismo objavite u integralnoj verziji na Vašem sajtu.\nDirektor Nebojša Rosić\nKOMENTAR ABC SRBIJA:\n1. Rukovodstvo Kurira u svom dopisu nema „apsolutno nikakve primedbe“ na oditovanje svojih listova koje, za račun i po protokolima ABC Srbija, obavlja nezavisna revizorska kuća Baker Tilly. „Kurir”, međutim, ima “ozbiljne indicije da pojedini izveštaji nisu tačni. Jer, kako inače objasniti (između ostalog) skok tiraža za 50 odsto u samo jednom danu kod jednog dnevnog lista?”\n2. Česta je pojava da pojedine dnevne novine, a jedan beogradski dnevnik – svakog petka, i to već godinama - uvećava prodaju svog izdanja za 50%. Pored toga, od 2006. godine kada je ABC Srbija osnovan do danas, šest puta (od toga dva puta u 2011. godini) se dogodilo da su pokloni uz dnevna izdanja uzrokovali uvećanje prodaje pojedinih dnevnih novina za preko 50% u odnosu na prethodni dan. 3. Podaci o svom tiražu koje je Kurir objavio 13.juna 2010. godine - po izlasku iz ABC Srbija – nisu verifikovani od strane ABC Srbija.\nPoreske olakšice štampi U Srbiji se već godinama ne proizvodi ni jedan od proizvoda neophodnih za postojanje štampanih javnih glasila. U Nacrtu medijske strategije stoji da država treba da razmotri mogućnost olakšica za uvoz tih roba, a predviđena je i mogućnost značajnog smanjivanja PDV-a na njihovu prodaju. U Nacrtu strategije predviđeno je i da se Zakonom o oglašavanju omoguće određene povlastice oglašivačima i poziva se na doslednu primenu postojećih propisa za oglašavanje u elektronskim medijima.\nKrenula rasprava o Strategiji\nNacrt medijske strategije predat je Ministarstvu kulture, informisanja i informacionog društva. Prva javna rasprava o ovom nacrtu održana je u Kragujevcu, a do kraja juna održaće se i u Novom Pazaru, Novom Sadu i Nišu. Po završetku javne rasprave, Ministarstvo će Vladi Srbije predložiti usvajanje teksta usaglašenog sa svim zainteresovanim stranama.\nNacrt strategije razvoja sistema javnog informisanja u Srbiji do 2016. godine predviđa povlačenje države iz vlasništva u medijima, bavi se ulogom medija u društvu, vlasništvom nad javnim glasilima, javnim radiodifuznim servisima, digitalizacijom, medijskom pismenošću i medijskim pluralizmom.\nSkupština novinara Evrope\nU Beogradu se ovih dana (15-17 jun) održava Skupština Evropske federacije novinara (EFJ), uz prisustvo 80 predstavnika novinarskih udruženja i sindikata iz većine evropskih država.\nMoto skupa, koji je otvorio predsednik Boris Tadić, je "Ključ za slobodu medija u Evropi: novinarstvo kao javno dobro", a glavne teme su socijalni dijalog između sindikata i medijskih kompanija, i sloboda štampe. Domaćini Skupštine Evropske federacije novinara su Nezavisno udruženje novinara Srbije, Udruženje novinara Srbije i Sindikat novinara Srbije. Elektronci dobili pomoć grada\nGradska vlast Valjeva je ove godine izdvojila sredstva za sufinansiranje privatnih elektronskih medija, u iznosu od četiri miliona dinara. Najviše para dobila je regionalna Vujić televizija - 1,5 miliona dinara, a finansijska injekcija data je i Radiju Istočnik, glasilu Valjevske eparhije Srpske pravoslavne crkve. Zoran Jakovljević, gradonačelnik Valjeva, kaže da je namera lokalne vlasti bila da pomognu elektronske medije koji se nalaze u teškoj finansijskoj situaciji.\nUtrostručen profit izdavača\nEngleska kompanija Northern & Shell Networks, koja posluje u vlasništvu Ričarda Desmonda, i izdaje, pored ostalog, Daily Express, Sunday Express i Daily Star, prijavila je profit pre oporezivanja od 30,3 miliona funti u 2010. godini, što je više nego trostuko bolje od rezultata iz 2009. godine (8,9 miliona funti). Dobar rezultat je posledica oporavka oglasnih prihoda štampanih naslova iz portfolija ovog izdavača.\nProcvat arapske štampe\n“Arapsko proleće” nije donelo benefite samo običnom narodu u Tunisu i Egiptu. Posle pada tamošnjih diktatora, sloboda medija je značajno porasla, što je rezultiralo pokretanjem brojnih štampanih izdanja. Tuniska medijska scena se doskora odlikovala izuzetno izraženom korupcijom i snažnom provladinom propagandom. Posle povlačenja predsednika Ben Alija, više od 70 medijskih kuća podnelo je zahtev za rad.\nIako se situacija u Libiji još nije smirila, i u toj zemlji je zabeležena tendencija osnivanja novih štampanih izdanja. Trenutno je njihov broj 80 s tim da je većina izdanja na arapskom jeziku dok je pokrenut i jedan list na engleskom - Libya Post.\nInternet - osnovno ljudsko pravo\nJedan od prioriteta svih država mora da bude omogućavanje pristupa internetu svim građanima, navodi se u izveštaju Ujedinjenih Nacija. Frenk la Ru, specijalni izvestilac UN, kaže da je internet postao neophodan alat u borbi za širok spektar ljudskih prava, borbu protiv nejednakosti, ali i da doprinosi bržem razvoju.\nOn dodaje da je pristup internetu naročito važan u kriznim situacijama, kakve su bile u Tunisu i Egiptu. Iako nije izvodljivo omogućiti svim ljudima da uživaju u internetu, to ne sme da spreči vlade da pokušaju da pruže svom narodu pristupačan internet, ističe La Ru. Digitalizacija - put ka bogaćenju\nPredviđanja kompanije PricewaterhouseCoopers govore da će inovacije u oblasti digitalnih medija povećati vrednost medijske industrije u Velikoj Britaniji u proseku za 3,7% godišnje tokom naredne četiri godine.\nOva firma analizirala je 13 medijskih oblasti, uključujući pretplatu i oglašavanje preko interneta, radija, televizije, štampanih medija i biznis magazina, kao i izdavanje knjiga, video-igrice i snimanje muzike. Velika Britanija će najverovatnije zadržati poziciju petog po veličini svetskog medijskog tržišta.\nMeđutim, očekuje se da će njen rast biti među najsporijima u svetu i da će sporiji rast imati samo Japan, oštećen skorašnjim zemljotresom, i razvijena Nemačka. Održan Interaction 2011\nGodišnji event ABC Velike Britanije, Interaction 2011, održan je početkom jula u Londonu, uz prisustvo preko 260 predstanika medijske i marketinške industrije. Najviše pažnje je izazvao panel posvećen Direktivi EU o zaštiti privatnosti. Snažan rast internet oglašavanja\nPrihodi od internet oglašavanja u SAD dostigli su ukupan iznos od 7,3 milijarde dolara u prvom kvartalu 2011. godine. Prema podacima Interactive Advertising Bureau (IAB), reč je o rekordnom prihodu koji je za čak 23 odsto veći od prihoda ostvarenog u istom periodu prethodne godine. Uspeh je utoliko veći kada se ima u vidu da je 2010. godina smatrana rekordnom godinom po porastu prihoda od internet oglašavanja.\nVeći prihodi B2B magazina\nAmerički B2B magazini zabeležili su porast prihoda tokom februara 2011. godine. Iako je broj angažovanih oglasnih strana opao za jedan procenat u odnosu na februar prethodne godine, ukupan prihod je porastao za 3,7 odsto. Ako se posmatra jednogodišnji period zaključno sa februarom 2011. godine, rast prihoda je četiri procenta, a angažovani prostor je manji za samo 0,3 odsto. Najveći porast prihoda stiže iz oblasti transporta, logistike, marketinga kao i iz elektronskih medija.\nKako u prošlosti nije imao najsjajniju saradnju sa medijima, Google je odlučio da okrene novi list sklopivši partnerstvo sa Francuskom školom novinarstva, čiji je cilj promovisanje digitalnog novinarstva.\nGoogle-ovi odnosi sa medijima bili su prilčno zategnuti ne samo u Francuskoj već i u Americi, gde je njihov kredibilitet doveden u pitanje zbog objavljivanja i profitiranja od tekstova napisanih od strane urednika vesti, urednika magazina i Associated Press-a.\nNove iPad aplikacije\nIako skeptici poput Jan Venera, jednog od osnivača Rolling Stone-a, smatraju da će proći mnogo vremena pre nego što izdavanje digitalnih magazina za iPad zaista postane profitabilno, opšti je stav da su Apple’s iPadovi velika nada za medijsku industriju. U nameri da iskoriste inovativnost ovog digitalnog medija, nekoliko američkih i evropskih listova nedavno je pokrenulo sopstvena iPad izdanja. Neki od njih su i francuski Libération, nemački Main Echo, američki Orange County Register i San Francisco Chronicle.\nUspešna digitalizacija Guardian-a\nOd svog pokretanja sredinom januara 2011. godine do danas, Guardianova iPhone aplikacija preuzeta je više od 400.000 puta. Aplikacija omogućava pristup ograničenom broju besplatnih članaka, dok su modeli pretplate polugodišnji i godišnji sa cenom od 2.99 funti za šest meseci, odnosno 3.99 funti za jednu godinu.\nGuardianov mobilni web sajt, koji je pokrenut prošlog novembra, takođe beleži veliki uspon sa više od četiri miliona jedinstvenih posetilaca u aprilu dok je sajt www.guardian.co.uk u istom periodu zabeležio skoro 43 miliona jedinstvenih posetilaca.


Javni konkurs za izbor lica u zvanje nastavnika u obrazovno-naučnom polju društveno-humanističkih nauka | Ministarstvo odbrane Republike Srbije\nJavni konkurs za izbor lica u zvanje nastavnika u obrazovno-naučnom polju društveno-humanističkih nauka\nJavni konkurs za izbor lica u zvanje nastavnika u obrazovno-naučnom polju društveno-humanističkih nauka, i to:\nizbor jednog nastavnika za užu naučnu oblast psihologija u zvanje vanrednog profesora.\nda ispunjava uslove za izbor u zvanje vanrednog profesora iz člana 17. i člana 18. Pravilnika o načinu, postupku i bližim uslovima sticanja zvanja nastavnika („Službeni vojni list”, broj 40/2021).\nokumentaciju prema Uputstvu za pripremu konkursne dokumentacije i izradu izveštaja za izbor u zvanje nastavnika (Odluka Senata broj 7/56 od 20. oktobra 2016. godine), koje je objavljeno na internet stranici Univerziteta obrane (Vojne akademije);\nverenje nadležnog organa MUP-a o nepostojanju pravosnažne presude za krivično delo protiv polne slobode, falsifikovanja javne isprave koju izdaje visokoškolska ustanova ili primanja mita u obavljanju poslova u visokoškolskoj ustanovi;\nPrijave na konkurs za izbor/ponovni izbor u zvanje nastavnika podnose se na adresu Vojne akademije: Veljka Lukića Kurjaka 33, Beograd, sa naznakom „konkurs za izbor u zvanje nastavnika”.\nKandidat koji bude izabran u zvanje nastavnika neće biti postavljen na formacijsko mesta nastavnika na Vojnoj akademiji, već će prava i obaveze nastavnika ostvarivati sa formacijskog mesta na koje je već postavljen, a u skladu sa članom 88. Zakona o visokom obrazovanju („Sl. glasnik RS”, br. 88/2017, 73/2018 – dr. zakon, 67/2019 i 6/2020 – dr. zakon, 11/2021-autentično tumačenje, 67/2021-dr zakon).


Odbor SL u Štrpcu: Brutalni upad i zastrašivanje porodica funkcionera, udar na novo rukovodstvo - Radio Kontakt Plus\nOdbor SL u Štrpcu: Brutalni upad i zastrašivanje porodica funkcionera, udar na novo rukovodstvo\n18:12, 21.12.2021 Izvor: Radio Kontakt Plus\nU reakciji na jutrošnja hapšenja u Štrpcu, posle direktora Kancelarije za Kosovo i Metohiju i Srpske liste, oglasio se i opštinski odbor Srpske liste u ovoj opštini.\nKako navode, na upravo održanoj sednici odbora, najopštrije je osuđen način na koji je policija izvela akciju u Štrpcu, a u kojoj su, kako tvrde, deca i porodice funkcionera Srpske liste bile izložene "brutalnim upadom u njihove domove" i "zastrašivanjem u ranim jutarnjim satima".\n"Takođe, ovo je svojevrstan udar i na novo opštinsko rukovodstvo koje je od prvog dana krenulo da radi u interesu građana, da probleme rešava institucionalno, da se pitanje Brezovice, kao i druga pitanja reše na način da se izbegnu bilo kakvi problemi što, ponavljamo, očigledno nekome ne ide u prilog" - navode u saopštenju dostavljenom našoj redakciji.\n"Činjenica je da je ceo proces mogao da se uradi na drugačiji način, ali je očigledno nekom bila potrebna medijska i filmska predstava kako bi se, ne samo zastrašile porodice naših istaknutih funkcionera, već kako bi se poslala i poruka svim drugim građanima da nakon akcija na severu, sada u jednoj većinsko srpskoj opštini na jugu, se sprovode slične akcije pod izgovorom borbe protiv korupcije" - stoji u saopštenju ovog odbora.\nDalje dodaju da je narod Štrpca "duboko uznemiren zbog svega onoga što je danas moglo da se vidi u Štrpcu". A "sejačima mržnje" u opštini Štrpce, odnosno, "onima koju se raduju i tokom celog dana na razne načine pozdravljaju brutalne upade u porodične domove naših sunarodnika", poručuju da će pravda pobediti: "Pobediće ih srpski narod kao što smo ih i do sada pobeđivali!".\n"Blokada institucija gde je Opština Štrpce bila tokom celog dana zatvorena, kao i blokirane ulice tokom celog jutra vratila su nas u vreme za koje smo mislili da je davno iza nas" - navode.\n"Opštinski odbor Srpske liste, svi njeni članovi, pružaju nedvosmislenu podršku svim privedenima članovima Srpske liste i njihovim porodicama. Znamo i verujemo da će se dokazati da su optužbe protiv njih neosnovane. Celokupnu situaciju i način na koji je sprovedena akcija vidimo kao atak na sve nas, atak na Srpsku listu, na Bratislava Nikolića koji se godinama borio i izborio za mir i suživot, da opština Štrpce danas bude primer multietničnosti na Kosovu, što očigledno nekom smeta" - zaključuju.\nTagovi: Srpska listaŠtrpceKosovo


Beloruske vlasti nastavile obračun sa nezavisnim medijima, uhapsile još tri novinara - Radio Sto Plus\nBeloruske vlasti nastavile obračun sa nezavisnim medijima, uhapsile još tri novinara\nBeloruske vlasti pretresle su danas kancelarije nezavisnog regionalnog dnevnog lista i uhapsile tri njegova novinara, nastavljajući tako obračun sa medijima i aktivistima civilnog društva. Uhapšeni su urednik lista Regionalnaja gazeta Aleksandar Mancevič i novinarke Zoja Krutskaja i Nasta Utkina, navelo je Belorusko udruženje novinara....\nBeloruske vlasti pretresle su danas kancelarije nezavisnog regionalnog dnevnog lista i uhapsile tri njegova novinara, nastavljajući tako obračun sa medijima i aktivistima civilnog društva.\nUhapšeni su urednik lista Regionalnaja gazeta Aleksandar Mancevič i novinarke Zoja Krutskaja i Nasta Utkina, navelo je Belorusko udruženje novinara.\nOni su privedeni nakon pretresa kancelarija lista u gradu Molodečno, udaljenom 80 kilometara od Minska.\nU prethodnih deset dana vlasti su izvršile 64 pretresa prostorija medija, navodi Belorusko udruženje novinara.\nU pritvoru su 32 novinara. Oni čekaju ili sudjenje ili izdržavanje kazne.\nVlasti su danas zamrzle bankovne račune beloruskog PEN centra, udruženja pisaca koje vodi Svetlana Aleksijevič, dobitnica Nobelove nagrade za književnost za 2015. godinu.\nAleksijevič, članica opozicionog Koordinacionog saveta, otišla je iz Belorusije prošle godine nakon što je bila privedena na ispitivanje.\nSud u Minsku je danas izrekao kazne zatvora od pet do devet godina za 11 osoba optuženih za koordnisanje “radikalnih akcija” i planiranje podmetanja požara.\nCentar za zaštitu ljudskih prava Vesna tih 11 osudjenika smatra političkim zatvorenicima i navodi da ih u zemlji ima 562.\nBeloruska vlast je počela oštar obračun sa protivnicima posle predsedničkih izbora u avgustu 2020. godine, kada su širom zemlje izbili masovni antivladini protesti. Demonstranti su se pobunili zbog zvaničnih rezultata izbora, prema kojima je ubedljivo pobedio dugogodišnji autoritarni šef države Aleksandar Lukašenko.\nZbog učešća na demonstracijama od avgusta je uhapšeno više od 34.000 ljudi, od kojih je policija hiljade brutalno pretukla. Na meti vlasti našli su se i nezavisni mediji, a hapšeni su i novinari koji su izveštavali sa protesta.


AntiAging medicina i nove metode lečenja | Organ Vlasti\nAntiAging medicina i nove metode lečenja\nAntiAging medicina osmislila je i pokrenula nov pristup u lečenju pacijenata, a što smo mogli saznati na nedavno održanom predavanju pod pokroviteljstvom Evropske akademije nauka.\nPredavanje je održao predsednik Svetske asocijacije AntiAging medicine, dr Klod Dale, u opštoj bolnici MediGroup i na njemu je govorio o 4P medicini, zdravoj ishrani i zdravom načinu života, kao i o važnosti praćenja i slušanja sopstvenog organizma.\nOn je rekao da su odlike „4P“ medicine prevencija, predviđanje, personalizovana i participativna medicina, odnosno da je to program koji nema za cilj usporavanje starenja, već prevenciju bolesti i dug i zdrav život pacijenata. Dr Dale dao je savete o ishrani i zdravom načinu života i istakao da je od izuzetnog značaja praćenje i slušanje sopstvenog organizma.\n„4P“ je inovativni pristup antiejdžing medicini koji ne podrazumeva invazivne metode na spoljašnosti našeg tela, već personalizovan program prilagođen pacijentu u skladu sa njegovim analizama i potrebama, što podrazumeva spajanje antiejdžing medicine sa drugim granama – kardiologijom, fizijatrijom, nutricionizmom, genetikom, endokrinologijom, neurologijom, opštom medicinom.\nDr Dale došao je u Beograd na poziv prof. dr Jane Batsialou, lekara specijaliste i vodećeg stručnjaka estetske medicine, mezoterapije i AntiAging medicine, kao gost specijalne bolnice za dermatovenerologiju „Ioanna Medigroup“, koja je lider u polju neoperativne estetske medicine i antiejdžing procedura.\nDr Batsialou, lekar specijalista i vodeći stručnjak estetske medicine, mezoterapije i AntiAging medicine naglasila je da je u današnjem vremenu, kada živimo zahtevno, stresno i sa mnogo problema, izuzetno važno da se sačuva i neguje ne samo spoljašnja, već i unutrašnja lepota.\nDr Klod Dale takođe je predsednik i Evropske federacije za AntiAging, član Internacionalnog istraživačkog društva za kosu i autor knjige „Praktični vodič u AntiAging medicini”. Tokom više od 30 godina radnog iskustva razvio je svoj revolucionarni metod za dijagnostiku i tretman starenja, koji se pokazao veoma efikasnim.


Hrvatska izgubila zagarantovano mesto u Ligi šampiona! – Balkan-Handball.com\nHome / Balkan / Hrvatska izgubila zagarantovano mesto u Ligi šampiona!\nHrvatska izgubila zagarantovano mesto u Ligi šampiona!\nPoslednja izmena: 23/10/2021\nEvropska rukometna federacija (EHF) objavila je renking klubova po kojem će se distribuirati mesta u evropskim takmičenjima naredne sezone. Nažalost, najzvučnija novina je ta da je Hrvatska izgubila zagarantovano mesto u grupnoj fazi EHF Ligi šampiona.\nTo praktično znači da će učešće šampiona Hrvatske u elitnom takmičenju naredne sezone zavisiti od volje čelnika ovog nadmetanja, uz pretpostavku da će predstavnik ove zemlje aplicirati za „vajld-kartu“.\nRenking je sastavljen na osnovu učinka klubova u prethodne tri sezone (ne računajući aktuelnu). Poeni su dodeljeni za rezultate u svim evropskim takmičenjima, s tim što su mnogo više bodova doneli rezultati u Ligi šampiona i Ligi Evrope, u odnosu na bodove iz EHF Kupa. Zbir bodova doneo je konačan plasman zemalja.\nMakedonija je pala za dva mesta, ali je sačuvala status, pa će njen šampion i naredne sezone imati sigurnog učesnika u grupnoj fazi. Porazno deluje podatak da bi balkansko podneblje lako moglo imati samo jednog predstavnika u najjačem klupskom takmičenju naredne sezone…\nŠto se tiče promena na vrhu, Nemačka je ostala prva, Španija je preskočila Francusku na drugom mestu, a Hrvatsku je iz Top 9 istisnula Rumunija…\nŠto se tiče dana, nema značajnijih promena za klubove sa ex-yu prostora. Slovenija je napredovala sa 11. na 10. mesto, Srbija sa 18. na 16, Hrvatska sa 9. na 8, dok je Crna Gora ostala na sedmom mestu.\nEHFEHF Liga šampionaEHF renking\n← Prethodni članak VIDEO: Turbo rukomet u „Blaugrani“\nNaredni članak → EHF Kup: Minimalan poraz Partizana u Luksemburgu i lagan prolaz u 1/16 finala\nBiće pakleno u Kelnu: Barsa na Kil, Vesprem na Kielce!\nCrno-bela srca sišla u pete: Kil u poslednjem trenutku izborio fajnal-for! (Video)\nSuper drama sa srećnim krajem za domaćina: Kil je poslednji učesnik fajnal-fora!


Dejton 25 godina posle: Konstantno na udaru revizionista\nTanjug 20. novembra 2020. 18:13\nBANJALUKA – Dvadeset pet godina od potpisivanja Dejtonskog mirovnog sporazuma kojim je okončan rat, ali i uspostavljen izbalansiran i pravedan sistem suživota i funkcionisanja u Bosni i Hercegovini, ne jenjavaju težnje za njegovom revizijom, ocenjuje za Tanjug profesor Fakulteta političkih nauka u Banjaluci Miloš Šolaja.\nOn, međutim, ističe da, barem formalno, u ovom momentu do toga ne može doći.\nDa bi se, kako kaže, takav sporazum, koji je garantovalo pet velikih sila i unutrašnji akteri sa jugoistoka Evrope – Srbija, Hrvatska i BiH, promenio, trebalo bi da postoji saglasnost svih, kao i unutrašnjih aktera u BiH, Srba, Hrvata i Bošnjaka, koji su i prihvatila da žive u takvoj državi.\nŠolaja napominje da za sada za to niti ima unutrašnjeg konsenzusa u Bosni niti na spoljašnjem planu.\n„Srbija verovatno ne bi prihvatila nikakve promene Dejtona, a ne bi moglo biti reči ni o konsenzusu međunarodne zajednice jer se ni Rusija ne bi složila sa promenama sporazuma koje bi išle na štetu Republike Srpske“, precizirao je Šolaja.\nZato je, kako kaže, izmena ustavnih odnosa moguća samo „defakto“, kroz ponašanje visokog predstavnika, koji, zahvaljujući svojoj poziciji, kao i činjenici da mu je od 1997. godine Savet za implementaciju mira u BiH dao snažna izvršna, takozvana „bonska ovlašćenja“, može da nameće neke odluke, čak i da menja neke predstavnike izabrane od strane naroda.\nDejtonski mirovni sporazum je parafiran 21. novembra 1995. godine u bazi Rajt Peterson u Dejtonu, u američkoj saveznoj državi Ohajo, a zvanično je potpisan 14. decembra iste godine u Parizu.\n„Sporazum je rezultat dvonedeljnih pregovora koje su organizovale i vodile zemlje Kontakt grupe – SAD, Velika Britanija, Francuska, Nemačka i Rusija. Potpisale su ga tri zemlje: Srbija, Hrvatska i tadašnja Republika Bosna i Hercegovina, koja, po Dejtonu, ima apsolutno novi pristup i način na koji je izvršeno unutrašnje uređenje, a to je konstitutivnost tri naroda, Srba, Hrvata i Bošnjaka i dva entiteta“, ističe Šolaja.\nFunkcionisanje institucija u BiH, prema rečima Šolaje, počiva na tri bazna principa: „konsenzus, rotacija u predstavljanju i paritet, odnosno jednaka predstavljenost u svim institucijama“.\nMeđutim, kako kaže, još od početaka primene sporazuma postoje snažne snage koje se zalažu za centralizaciju i unitarizaciju BiH, a one se dominantno nalaze u redovima bošnjačkog naroda i njihovih političkih partija.\n„Izražava se težnja za revizijom Dejtona na taj način što bi sve više jačale zajedničke funkcije u Sarajevu a na račun funkcija koje su date dvama entitetima, Federaciji BiH i Republici Srpskoj“, ukazuje on i dodaje da je veći deo života, posebno prema izvornim odredbama Dejtonskog sporazuma, regulisan u entitetima.\nAli, naglašava, visoki predstavnik, koji ima dosta jaku podršku od strane zapadne međunarodne zajednice je u nekih 60-ak navrata insistirao na centralizaciji nekih funkcija, kako bi se odgovornost prebacila na nivo zajedničkih institucija u Sarajevu.\nVisoki predstavnik nametne neki propis a zatim se insistira da bude usvojen u Parlamentarnoj skupštini BiH, opisuje Šolaja „transfer nadležnosti“ na Sarajevo.\n„Samo se kaže ‘da se ne zovu državne nego zajedničke institucije’, s namerom da bi se jednog dana, u promeni dejtonskog Ustava, išlo ka centralizaciji i unitarizaciji BiH. Sigurno da bi tako nešto listom prihvatili Bošnjaci“, objašnjava on.\nZa njega su dve najizrazitije odluke koje su „centralizovane“ i postavljene na zajednički nivo, zahvaljujući takozvanom ugovoru među entitetima, „formiranje jedinstvene poreske uprave i stvaranje jedinstvenog poreza i reforma odbrane koja je dovela do jedinstvenih Oružanih snaga BiH“ što je pre toga, ističe, bilo po entitetima.\nUpitan da li postoji opravdana bojazan da, bilo kroz reviziju Dejtona ili nekom, eventualno novom mirovnom konferencijom, dođe do potpunog razvlašćivanja Republike Srpske, Šolaja odgovara da je tako nešto u ovom momentu nerealno u formalnom pogledu, dok takva mogućnost postoji „samo na terenu“.


Održan info dan za mlade - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Mladi Održan info dan za mlade\nOdržan info dan za mlade\nDanašnji Info dan za mlade i omladinske organizacije sa prostora Vojvodine organizovalo je Ministarstvo omladine i sporta Republike Srbije u saradnji sa Kancelarijom za mlade opštine Bečej, uz tehničku podršku IUVIA NVO organizacije. Info dan se organizovao radi upoznavanja mladih sa postojećim programima za mlade na evropskom nivou, a akcenat je stavljen na novi sistem finansiranja organizacija koji je uvela Evropska omladinska fondacija od 15. marta 2013. godine.\nSkup je otvorio Dane Mandić, koordinator kancelarije za mlade opštine Bečej, a ispred lokalne samouprave prisutnima su se obratile Tamara Ivanišević, zamenica predsednika opštine Bečej i Andrea Galgo Ferenci, članica opštinskog veža zadužena za obrazovanje, kulturu i civilne organizacije. Info dan su vodile Aleksandra Knežević, šef grupe za međunarodnu saradnju Ministarstva omladine i sporta i Gazela Pudar, programski koordinator Evropskog omladinskog centra u Srbiji, koje su prisutne uputile u program Evropske unije „Youth in Action“ i u program „European Youth Foundaion“. Više o ovim programima možete pogledati na sajtu Mladi u akciji


General Božidar Delić, jedan od osnivača pokreta „LJubav, Vera, Nada“ i bivši poslanik SRS, kaže da je Vojislav Šešelj prodao sve radikale više puta i da bi bilo suludo da i dalje sledi njegovu politiku. Delić tvrdi da Šešelj javno govori da je SRS njegovo privatno preduzeće.\nOn kaže da je nekada verovao Šešelju, ali da je jedan Šešelj otišao, a drugi se vratio iz Haga.\nZa razliku od Šešelja on kaže da Vučiću nikad nije verovao i da je reč o sumanutom čoveku koji ima više “F“ dijagnoza.\nDelić u interjuu žestoko kritikuje politiku Aleksandra Vučića i SNS navodeći da je u toku uništavanje Srbije. On govori i o stanju u vojsci, malverzacijama u prodaji i nabavci oružja i drugim kriminalnim aferama Aleksandra Vučića i njegovih ministara.\nKomntarišući Šešeljeve tvrdnje da mu je general Pavković pričao u Hagu kako je Delić tokom borbe prekidao radio vezu sa Pavkovićem on kaže da to nije istina i da se to dogodilo samo jednom tokom borbu za Orahovc sa UČK 1998. Delić je rakao da ga je Pavković zvao par minuta i da je davao kontradiktorna naređenja zbog čega je morao da isključi radio vezu.\n– To se stvarno desilo samo jednom prilikom oslobađanja Orahovca kada su njegovi pozivi bili svakih par minuta i kada su mi u neku ruku smeteli a bili su suprotni sa naređenjima koje mi je dao tog dana – kaže Delić i ističe da je to jedini put da je namerno isključio vezu i da to nije bila 1999. kako Šešelj tvrdi, ali da se dešavalo nekad da veza tokom borbe nije mogla da se uspostavi.\nPrethodni tekstORBAN BRANI TRADICIONALNE VREDNOSTI, PORUČIO PEDERIMA: „Ostavite decu na miru“\nSledeći tekstRADULOVIĆ O COVID 19: Histeriju podigli globalistički mediji i uništavaju psihičko zdravlje ljudi


Izmenjen raspored odnošenja smeća za vreme praznika\nIz preduzeća "Potisje-Bečej" saopštavaju da će tokom predstojećih praznika, komunalni otpad sakupljati po izmenjenom redu vožnje.\nZbog rimokatoličkog Uskrsa u Bačkom Petrovom Selu komunalni otpad će se odvoziti u subotu 20. aprila, umesto u ponedeljak 22. aprila.\nZbog pravoslavnog Uskrsa u Bačkom Petrovom Selu i Poljanicama komunalni otpad će se odvoziti u subotu 27. aprila, umesto u ponedeljak 29. aprila.\nZbog prvomajskih praznika radnici "Potisja-Bečej" smeće neće odnositi 30. aprila, prvog i drugog maja. Dodatni džakovi za odlaganje komunalnog otpada biće na vreme podeljeni, a sakupljanje će se obavljati po sledećem redu vožnje:\n-u utorak 7. maja u Bačkom Gradištu i Radičeviću\n-u sredu 8. maja u I Mesnoj zajednici\n-u četvrtak 9. maja u II Mesnoj zajednici


Fudbal na dnu sa ili bez Karadžića\n„Sve ostaje isto, samo on odlazi,“ ocenili su stručnjaci iz sveta sporta za RSE najavljene promene na čelu nacionalnog fudbalskog saveza.\nTomislav Karadžić, predsednik Fudbalskog saveza Srbije (FSS), saopštio je da će u decembru podneti ostavku, što je epilog lavine optužbi u domaćem fudbalu i iznošenja „prljavog veša“ koje su javnosti potvrdile da je taj sport u Srbiji dotakao dno.\nStanislav Karasi, proslavljeni fudbaler Crvene zvezde i jugoslovenske reprezentacije, izjavio je za RSE da se radi samo o kozmetičkoj promeni posle koje bi naivno bilo očekivati da srpski fudbal doživi renesansu.\n„Ovakva iznenadna ostavka, pogotovu posle svih saopštenja u kojima je optuživao Zvezdine funkcionere, može da znači samo da je Tomislav Karadžić odluku o povlačenju doneo pod pritiskom i da je ona iznuđena. Međutim, i kad ode ostaće problemi koji su i sa njim i bez njega. Jer jednostavno, u ovom našem jadnom fudbalu sve je važnije od dve stvari koje su suštinski najvažnije: A to su fudbaleri i treneri. Nije problem srpskog fudbala Tomislav Karadžić već ima mnogo drugih stvari koje se moraju hitno rešiti. Treba popraviti organizaciju u klubovima i izbaciti sve što je loše poslednjih godina. O tome već i vrapci sve znaju... Moraju da se prekinu dogovori između klubova i da se popravi ovo loše takmičenje. Na kraju, ali ne i manje važno, većina ljudi mora da nestane iz fudbalske organizacije i da na njihova mesta dođu moralne osobe“, ističe Karasi.\nSudeći po sadržaju poslednjih saopštenja na relaciji Crvena zvezda-FSS, u srpskom fudbalu vlada kriminal, a na najvažnijim pozicijama vedre i oblače i političari sumnjivog kredibiliteta, menadžeri iz takozvane sive zone, kockari, bivši dileri, šverceri nafte i cigareta i pojedinci sa dugim zatvorskim stažom.\nMirko Poledica, predsednik Sindikata fudbalera Nezavisnost, rekao je za RSE da je priča o ostavci Tomislava Karadžića deplasirana sve dok država ne odluči da izbaci kriminalce iz fudbala i procesuira ih.\n„Od toga neće biti ništa dok loptu budu prebacivali od ove do one političke stranke, da ovaj iz one partije bude u onom klubu, a drugi političar u trećem... To ne vodi nikuda. Prva i osnovna stvar je da mora da se uradi revizija kojom bi se utvrdilo kako su do sada klubovi poslovali. A drugo, u naš fudbal mora da se uvede sistem licenciranja igrača koji UEFA ima za evropska takmičenja kako bi se napravila veća kontrola finansija. Dok u finansijskoj politici u fudbalu ne bude vladao „fair play“ ništa se neće promeniti. Ostao Tomislav Karadžić ili otišao, svejedno je. Sve dok ne budemo imali stabilne klubove sa uređenim finansijama imaćemo turbulentne sezone i probleme. Srbija je trenutno prva zemlja u svetu po broju arbitražnih sporova koje fudbaleri vode protiv klubova zbog neisplaćenih zarada, ima ih više od 200, i to dovoljno govori. Ovde klubovi dovode igrače a unapred znaju da ne mogu da ih plate“, kaže Poledica.\nDugovi, politika i incidenti na stadionima\nVeć izvesno vreme policija proverava poslovanje Fudbalskog saveza Srbije i najvećih klubova, Crvene zvezde i Partizana, a sumnja se da je u transferima igrača proteklih godina nestalo oko 50 miliona evra. Na informativnim razgovorima bilo je više od 50 fudbalera i funkcionera klubova, a izjave o tokovima novca, kreditima, pozajmicama i ugovorima dali su i pojedini menadžeri.\nNasilje na stadionima u Srbiji, foto: Vesna Anđić\nDragan Koković, sociolog sporta, kaže da je objašnjenje jednostavno - kakva država takav i fudbal.\n„Mnogo lošeg se skupilo u srpskom fudbalu. Na ivici je bankrota, klubovi duguju milione, i u njemu prosto vlada neuređeni obrazac koji je prisutan i u drugim segmentima društva. Jasno je, kako poslovica kaže, da riba smrdi od glave i da za to postoji odgovornost ljudi na funkcijama u fudbalu i državi. Najmanje što bi mogli da urade je da krenu primerom predsednika Fudbalskog saveza, da daju ostavke. Dok bi za ostalo trebalo da se pobrinu nadležne institucije. Politika sigurno ima uticaj na sve što se sada dešava u srpskom fudbalu i sigurno je da će mnoge stvari, počev od kadrovskih rešenja pa do sankcija, i dalje od nje zavisiti“, ocenjuje Koković.\nIako su političari vladajuće koalicije u upravama najvećih klubova, iz nedelje u nedelju ređaju se incidenti u kojima navijači vode glavnu reč, domaći fudbal nikada nije bio lošiji, evropska takmičenja klubovi završavaju na početku kvalifikacija, dok reprezentacija neće igrati na Svetskom prvenstvu u Brazilu.\n„Pa svi znaju zašto se to dešava, a to se najbolje može objasniti onom starom izrekom - Kako seješ tako i žanješ. Zato već 20 godina nemamo klubove u Evropi i zbog toga nam timovi iz Azerbejdžana ili Moldavije, koji nikada nisu bili prva klasa, već godinama očitavaju fudbalske lekcije. Takmičenje koje se odigrava u Srbiji jednostavno nema prosperitet. Samo u jakoj ligi klubovi mogu da stvaraju kvalitet, to je vrlo jednostavno. Pa evo, ovde je Partizan već šest godina prvak sa timom koji ne može da postigne gol u Evropi. I to u utakmicama sa evropskim klubovima kojima bi igrači iz jugoslovenske lige davali najmanje po pet komada,“ kaže Stanislav Karasi.\nRezultat pogubnih dešavanja u domaćem fudbalu je da Srbija danas ima više profesionalnih fudbalera u inostranstvu nego na domaćim terenima i da je prva u Evropi, a treća u svetu, po odlascima majstora sa loptom, posle Brazila i Francuske koji prodaju najviše igrača.\n„U Srbiji igra oko 400 profesionalaca, dok ih je naših u inostranstvu oko 500. Mi imamo najmlađu ligu u Evropi, prosek godina igrača je od 22 do 23, i to bi bilo vrlo pohvalno da se radi o smislenom planu fudbalskih funkcionera i struke i davanju šanse mladima koji su kvalitetni. Međutim, reč je o tome da svi ovde igraju fudbal samo sa jednim ciljem – da što pre pobegnu iz Srbije. Svi trpe ovu katastrofu, saginju glavu, i čine sve samo da bi dobili ponudu iz inostranstva i otišli da više nikada ne zaigraju u srpskom fudbalu. Jer im je više muka od svega, od kvazimenadžera i takozvanih navijača,“ zaključio je za RSE Mirko Poledica.\nKao mogući naslednici odlazećeg predsednika FSS u javnosti se najčešće pominju Dragan Džajić, predsednik Crvene zvezde, koja je predvodila javnu kampanju za ostavku Tomislava Karadžića, i član Upravnog odbora tog kluba i bivši direktor Telekoma Branko Radujko. Prva utakmica reprezentacije Srbije koja dolazi posle kulminacije nezadovoljstva stanjem u srpskom fudbalu i najavljene ostavke predsednika FSS Tomislava Karadžića je meč sa Hrvatskom 6. septembra na stadionu Crvene zvezde u kvalifikacijama za Svetsko prvenstvo.\nFudbal u Srbiji na ivici propasti: Teatar opasnih apsurda


Kragujevčani koji su tužili Javno stambeno preduzeće žalili se ombudsmanu | InfoKG - Gradski portal - Kragujevac - Najnovije vesti\nKragujevčani koji su tužili Javno stambeno preduzeće žalili se ombudsmanu\n12:00 | Sreda, 31 03 2021\nKragujevačkom ombudsmanu javio se veliki broj građana koji vode sudske postupke protiv Javno stambenog preduzeća "Kragujevac" (JSP) za povraćaj nezakonito naplaćivane "naknade za vođenje matične evidencije", piše Agencija Beta, a prenosi N1.\nOmbudsman Vesna Stojadinović je saopštila da su građani „zabrinuti i uznemireni“ zbog mogućih finansijskih posledica njihovih sudskih postupaka, pošto je Građansko odeljenje Vrhovnog kasacionog suda prošle sedmice utvrdilo „pravno shvatanje“ sudske zaštite.\nPo tom tumačenju, korisnicima usluga koji su tužili, a tužbeni zahtev im je priznalo JSP i spor je time uspešno okončan, ne pripada pravo na nadoknadu troškova sudskog postupka.\nObrazloženje je bilo da je JSP predupredio potrebu za vođenjem sudskog spora time što je uputio javni poziv korisnicima da sa njim zaključe sporazum o povraćaju nezakonito naplaćivanog naknade.\n“Pravna shvatanja odeljenja Vrhovnog kasacionog suda obavezuju samo sudije Vrhovnog kasacionog suda, odnosno odeljenja Vrhovnog kasacionog suda koje ga je usvojilo“, smatra ombudsman Vesna Stojadinović.\nOna je navela da Zakon o sudijama propisuje da je sudija nezavisan u postupanju i donošenju odluka, u zastupanju svog shvatanja, uvrđivanju činjenica i primeni prava.\nOsnovnom sudu u Kragujevcu podneto je 5.308 tužbi korisnika usluga Sistema objedinjene naplate (SON) za povraćaj neosnovano naplaćivane „naknade za vođenje matične evidencije“.\nLokalni ombudsman je navela da građani – korisnici usluga smatraju da se „pravnim shvatanjem“ Vrhovnog kasacionog suda „pogoduje“ JSP-u Kragujevac i postavljaju niz pitanja.\n“Pitaju da li je šteta trećim licima prouzrokovana namerno ili krajnjom nepažnjom, ili je JSP postupalo kako je trebalo. Pitaju i da li će JSP Kragujevac pokrenuti pitanje „regresne odgovornosti“ svojih zaposlenih ili svojih organa, kao i da li proizilazi da je tom preduzeću „jeftinije da odmah prizna tužbeni zahtev po osnovu naknade štete i pri tom ostvari pravo i na troškove postupka na teret korisnika usluga, koji su višestruko veći od same naknade štete“, navela je ombudsman.\nPitanje je takođe da li korisnici usluga čije je potraživanje nesporno, u ostvarivanju i zaštiti svojih prava imaju pravo izbora ili su dužni da se odazovu javnom pozivu JSP-a za zaključenje ponuđenog sporazuma.\n“Dakle, korisnici usluga su, kao oštećeni, primorani da prihvate vansudsko poravnanje sa JSP Kragujevac kao štetnikom, i to pod uslovima koje je odredio JSP“, navela je ombudsman.\nLokalni ombudsman smatra da odgovore na pitanja korisnika usluga kao tužilaca, može da da samo sud, odnosno sudeći sudija u svakom konkretnom predmetu koji se vodi pred Osnovnim sudom u Kragujevcu.\nJSP Kragujevac je šest godina korisnicima komunalnih usluga nezakonito naplaćivalo „vođenje matične evidencije“, ali im novac dat za to, vraća za samo tri godine.\nRadi se o vraćanju iznosa od po svega 1.764 dinara za tri godine, pošto je Javno stambeno preduzeće Kragujevac priznalo da je građanima šest godina nezakonito fakturisalo po 49 dinara mesečno „nadoknade za vođenje matične evidencije“ što je obuhvatalo usluge među kojima su provizija na naplatnim mestima, izdavanje potvrda i kartica.\nIzvor: Agnecija Beta, N1\nJSP: Počela isplata novca uplaćenog na ime naknade za vođenje matične evidencije 12:00


Iz izvora bliskih istrazi Avaz saznaje da su diplome koštale od 1.000 do 25.000 KM. Tako se cena diplome za osnovnu školu kretala od 1.000 do 1.400 KM, a za srednju od 5.000 do 10.000 KM. Za diplomu “jačeg” fakulteta i zvanje inžinjera osumnjičeni su uzimali i do 25.000 KM. Cena za Fakultet koštala je od 15.000 do 25.000 KM.\n– Do sada smo dokumentovali 100 nezakonitih diploma, ali se istraga nastavlja – rekao je izvor Avaza.


Održan seminar ,,Implementacija programa razvoja AP Vojvodine 2014-2020 u oblasti transporta i logistike" u Bačkom Petrovcu\nNovi Sad, 22. jul 2015. - U Bačkom Petrovcu je danas održan seminar pod nazivom ,,Implementacija programa razvoja AP Vojvodine 2014-2020 u oblasti transporta i logistike", koji se održava u okviru odobrenog projekta od strane Nacionalne agencije za regionalni razvoj, a koji sprovodi Klaster transporta i logistike Vojvodine. Seminar su organizovali Klaster transporta i logistike Vojvodine i opština Bački Petrovac koja je aktivni učesnik u Projektu. Cilj seminara je predstavljanje dostignutih rezultata, sa namerom da se organizuje i javna diskusija koja će koristiti u završnoj fazi izrade Projekta.\nTeme izložene na seminaru su svrha i značaj projekta, dosadašnji rezultati i krajnji cilj projekta, kao i mogućnosti za njegovu primenu, potom strateški pravci i ciljevi razvoja AP Vojvodine u oblasti logistike i predstavka funkcija logističkih centara. Teme su izlagali mr Milan Vučinić, klaster menadžer, doc. dr Mirjana Kranjac, pomoćnica pokrajinskog sekretara za privredu, zapošljavanje i ravnopravnost polova za oblast preduzetništva, zapošljavanja i zanatstva i docent dr Gordan Stojić sa Fakulteta tehničkih nauka Univerziteta u Novom Sadu, Departman za saobraćaj.\nMirjana Kranjac je ispred Pokrajinskog sekreatrijata za privredu, zapošljavanje i ravnopravnost polova obrazložila mesto logistike u Programu razvoja AP Vojvodine 2014-2020 i potrebu da se sačini metodologija kako bi se postavljeni ciljevi u razvoju logistike dostigli. Naime, u Programu je predviđena izrada tehničke dokumentacije, objekata, edukacija, nautičke škole i izrada, praćenje i analiza statističkih podataka vezanih za logistiku. Postavljene zadatke je potrebno prioritetizovati i zajednički, sa lokalnim samoupravama, Sekretarijatom i Savetom za logistiku, krenuti u njihovu realizaciju i postići postavljene indikatore.


Putin bezbednosnim organima: Ekstremizam u porastu, odlučno mu stati na put - Sputnjik Srbija\n20:24 16 April 2021\nPutin bezbednosnim organima: Ekstremizam u porastu, odlučno mu stati na put\n12:28 28.02.2018 (osveženo 12:31 28.02.2018) Preuzmite kraći link\nAktivnost ekstremista u 2017. godine porasla je za pet procenata, što govori da je neophodno odlučno presecati sve aktivnosti takvih grupacija, izjavio je predsednik Rusije Vladimir Putin.\nOn je na sastanku sa predstavnicima Ministarstva unutrašnjih poslova Rusije rekao da je to prioritet bezbednosnih organa Rusije.\nRuski predsednik je istakao i da ekstremisti koriste metode širenja nacionalne i religiozne mržnje putem društvenih mreža, kao i da u svoju mrežu uvuku nove i mlade članove.\n„Moramo odlučno da stanemo tome na put, da organizatore takvih akcija privodimo pravdi, moramo sprečavati sve nezakonite akcije kada je reč o razdoru društva i destabilizaciji situacije u zemlji“, istakao je Putin.\nOn se osvrnuo i na predstojeće predsedničke izbore i organizaciju Svetskog prvenstva u fudbalu, naglasivši da je neophodno osigurati maksimalnu bezbednost ljudi u tom periodu i to na najvišem mogućem nivou.\nekstremizam, borba, porast, Vladimir Putin


PROČITAJ VIŠE Dobrodošli u Valjevo Valjevo se nalazi u zapadnoj Srbiji na nepunih 100 kilometara jugozapadno od Beograda. Gradsko jezgro smešteno je u kotlini kroz koju protiče reka Kolubara. Divčibare PROČITAJ VIŠE Upoznajte se sa ski stazama, pešačkim i biciklističkim turama . Čekamo Vas ! Jedna od najlepših oaza u Valjevu jeste reka Gradac, smaragdni biser zapadne Srbije, kako je mnogi zovu.\nGradac je reka ponornica koja izvire ispod planine Povlen, a posle nekoliko kilometara ponire i ponovo izbija kod sela Bogatića, poviše manastira Ćelije, kod Jakog izvora. Odatle do Ćelija, Gradac teče kroz krivudavu klisuru, pravi izvestan luk oko manastira i odlazi prema Valjevu, gde se uliva u Kolubaru.Reka Gradac, vodom najbogatija pritoka Kolubare, usekla je klisurasto-kanjonsku dolinu dužine 22,7 km. Od sastavaka Bukovske reke i Zabave, gde u stvari nastaje, do ušća u Kolubaru ova reka ima dužinu 28 km i ukupan pad 187 metara. Pročitaj više Popularno Reka Gradac\nPratite sva aktuelna dešavanja u Valjevu i prvi saznajte koji nas događaji očekuju u narednom periodu. Sve vesti iz turizma, najave festivala, programi muzeja i galerija, za vas smo sakupili na jednom mestu.\nValjevo je moderan grad, ali i grad bogate istorije, tradicije i kulture. O tome svedoci i ocuvano gradsko jezgro sa administrativnim zgradama, javnim ustanovama i spomenicima kulture, zgradom Narodnog muzeja i Valjevske gimnazije, galerijama, Grand hotelom, pešackim zonama i starim trgovackim ulicama, malim trgovima i parkovima, brojnim spomenicima, uredenim kejom Kolubare.\nValjevo i okolina imaju znacajne turisticke potencijale, najpre kada je u pitanju planinski, banjski, rekreativni, verski ili avanturisticki turizam. Istakli bi planinu Maljen sa cuvenom visoravni Divcibare, koja je najpopularnija. Ceo venac valjevskih planina privlaci ljubitelje vožnje terenskim vozilima, biciklste, obožavaoce kanjoninga i speleologije, dok je reka Gradac jedna od najomiljenijih za ljubitelje sportskog ribolova (fly fishing) u ovom delu Evrope…\nValjevo se može pohvaliti raznovrsnom ponudom smeštajnih kapaciteta koja zadovoljava potrebe turista različitih afiniteta.


Dnevno u svetu nestaju 74 biljne i životinjske vrste – ШУМАДИЈСКЕ НОВИНЕ\nU svetu se 22. maja slavi Međunarodni dan biodiverziteta, odnosno biološke raznovrsnosti, a tema ovogodišnjeg obeležavanja je bila „Voda i biodiverzitet“. U Srbiji je registrovano više od 44 hiljade biljnih i životinjskih vrsta, od kojih su gotovo 800 zaštićene vrste, dok se na 5,8% teritorije zemlje nalaze zaštićena područja. Prema podacima UN, zbog negativnog uticaja čoveka na životnu sredinu u svetu godišnje nestane 27.000 vrsta, a stopa izumiranja je 1.000 puta veća od procenjene „normalne“ evolucione stope izumiranja.\nNa skupu u Zavodu za zaštitu prirode Srbije u Beogradu, održanom 21. maja povodom Međunarodnog dana biodiverziteta ocenjeno je da da je očuvanje biodiverziteta prioritet zaštite prirode u Srbiji.\n„Zavod za zaštitu prirode decenijama istražuje biološku raznovrsnost u Srbiji i prati stanje populacija pojedinih retkih i ugroženih vrsta kako bi ih stavila pod zaštitu“, podsetio je direktor Zavoda Aleksandar Dragišić.\nPrema njegovim rečima, trenutno se istražuje biodiverzitet na području Suvobora, Željina, Rudnika, Male Vrbice, Jovačkih jezera i plavnog područja Dunava kod Beograda.\nDragišić je kazao da Zavod prati i staništa biljke božur, divlje orhideje na opštini Palilula u Beogradu, populacije ribe crnke, a radi i istraživanje reke Trešnjice, pritoke Drine.\nMeđunarodni dan biodiverziteta ustanovile su UN kako bi upozorile najširu javnost na značaj očuvanja biološke raznolikosti.\nTema ovogodišnjeg obeležavanja Dana biodiverziteta je „Voda i biodiverzitet“, jer su UN 2013. proglasile Međunarodnom godinom saradnje u oblasti voda.\nU Srbiji će Međunarodni dan biodiverziteta biti obeležen otvaranjem centra za posetioce u Parku prirode Stara planina.\nKako je dodao, pored ostalog urađen je i akcioni plan za očuvanje lešinara i drugih ptica grabljivica, radi se na istraživanju populacije čigre i drugih vrsta ptica na području Drine i Morave, kao i na ponovnom naseljavanju divokoza na pogodna staništa.\nU Srbiji je registrovano više od 44.200 biljnih i životinjskih vrsta i postoji 464 zaštićena područja koja pokrivaju 518.204 hektara ili oko 5,8% teritorije zemlje. Srbija ima 797 zaštićenih biljnih i životinjskih vrsta.\nSrbija trenutno ima pet nacionalnih parkova, 98 rezervata prirode, 16 predela izuzetnih odlika, 296 spomenika prirode i 24 parka prirode.\nPrema podacima Programa UN za razvoj (UNDP), zbog negativnog uticaja čoveka na životnu sredinu u svetu godišnje nestane 27.000 vrsta, odnosno 74 vrste dnevno, a stopa izumiranja je 1.000 puta veća od procenjene „normalne“ evolucione stope izumiranja.\nStručnjaci upozoravaju da bi, ukoliko se izumiranje nastavi po sadašnjoj stopi, tokom narednih 30 godina moglo da nestane 20% današnjih biljnih i životinjskih vrsta, što bi moglo da se uporedi jedino sa katastrofom koja se dogodila pre 65 miliona godina kada su nestali dinosaurusi.\nOčuvana biološka raznovrsnost doprinosi regulaciji klime, umanjuje efekat gasova staklene bašte, održava kvalitet vazduha i vode i kontroliše suše i poplave


Napoli naneo prvi poraz Juventusu ove sezone i osvojio Kup Italije! - Fudbal\n« poslato: Maj 21, 2012, 11:42:41 »\nNi u drugom delu nije bilo uzbuđenja sve do 62. minuta, kada je dosuđen penal za Napoli. Kavani je skrenuo loptu iz auta u kazneni prostor “stare dame“, Laveci umakao Barzaljiju, a Storari ga oborio i dileme nije bilo.\nOdg: Napoli naneo prvi poraz Juventusu ove sezone i osvojio Kup Italije!\n« Odgovor #1 poslato: Novembar 10, 2012, 11:39:33 »\n« Odgovor #2 poslato: Novembar 20, 2012, 17:49:48 »\nStranica je napravljena za 0.172 sekundi sa 28 upita.


ZAKON O VRAĆANJU ODUZETE IMOVINE I OBEŠTEĆENJU: Osnovica obeštećenja za oduzetu imovinu koju država ne može da vrati u naturalnom obliku, iznosi 13.685.522.511 evra. Kada Vlada RS utvrdi koeficijent i donese uredbu kojom će utvrditi osnovne elemente obveznica, iznos emisije i uslove njihove distribucije i naplate, Agencija će donositi pojedinačna rešenja u kojima će utvrditi iznos obeštećenja, rokove i akontaciju. Na osnovu rešenja podnosioci zahteva moći će da naplate akontaciju u novcu i to 10 odsto od utvrđenog iznosa obeštećenja. Ostatak će dobiti u obveznicama, koje dospevaju u roku od 12 godina i isplaćuju se u godišnjim ratama, počev od 15. decembra 2018. godine\nZakon o vraćanju oduzete imovine i obeštećenju ("Sl. glasnik RS", br. 72/2011, 108/2013, 142/2014 i 88/2015 - odluka US - dalje: Zakon) je predvideo da država za obeštećenje odvoji dve milijarde evra. Taj iznos će biti podeljen sa ukupnom vrednošću koju je utvrdila Agencija za restituciju. Tako dobijen koeficijent množiće se sa iznosima iz pojedinačnih rešenja.\n- Uprkos najavama o mogućoj promeni Zakona, uradili smo svoj posao u skladu sa aktuelnim Zakonom i obračunali vrednost oduzete imovine za koju su podneti zahtevi za povraćaj. Ukoliko Vlada proceni da bi ovaj iznos mogao da ugrozi makroekonomsku stabilnost zemlje, uvek ostaje mogućnost da predloži promenu Zakona- kaže Strahinja Sekulić, direktor Agencije za restituciju.\nPo posebnom Zakonu o vraćanju (restituciji) imovine crkvama i verskim zajednicama ("Sl. glasnik RS", br. 46/2006), crkvama i verskim zajednicama do sada je vraćeno oko 95 odsto imovine.


Brus ONLINE - Svetski dan porodice 15. maj\nObjavljeno 15 maj 2022\nNa taj način je istakla važnost porodice kao osnovne društvene zajednice. Cilj obeležavanja Svetskog dana porodice jeste afirmacija porodice i porodičnih vrednosti, a prema preporukama UN porodica zahteva posebnu pažnju, potrebna joj je pomoć i zaštita kako bi mogla da ispuni svoje odgovornosti.\nPorodica je zajednica pojedinaca koja treba da omogući svakom njenom članu da pronađe mesto u društvu koje mu pripada. Ona ima veoma značajnu ulogu u razvoju čoveka, ali ne samo čoveka nego društva uopšte. Porodica je posrednik izmedu društva i pojedinca, ali ona vrši više funkcija od bilo koje druge društvene grupe. Ona predstavlja osnovnu ćeliju društva, pa da bi se razvilo zdravo društvo potrebno je razvijati i negovati zdrave odnose u porodici. Porodica, pre svega, treba da bude stabilna socijalna zajednica u kome su partneri ravnopravni, gde postoji međusobna ljubav, poštovanje, razumevanje i poverenje između njenih članova...\nDanas se obeležava Svetski dan porodice, 15. maj, i svaki dan u godini neka bude Dan porodice.


Suzbijanje korova u kukuruzu i dalje je u punom jeku. Kiše i nestabilno vreme prethodnih dana odgovarali su njihovom razvoju, pa su mnogi ratari širom Srbije zaštiti gajenih useva morali da posvete veliku pažnju. Naravno, ima i onih koji su dobro i uspešno izabrali sredstva za zaštitu bilja, pa mogu da se pohvale čistim i lepim njivama. Takvi su, na primer, zadrugari Zemljoradničke zadruge „Buđanovci“, iz okoline Rume. Oni su na svojim njivama koristili preparate Cornisto i Rincor, koje na našem tržištu distribuira kompanija „Agroarm“.\n[youtube_embed url=“https://www.youtube.com/embed/T6pxVUY06HY“ ratio=“16:9″]\nNa ovoj parceli bilo je i mnogo upornih korova kao što su čičak, pepeljuge obične i srcolisne, ambrozija, tatule, poljske gorušice, pomoćnice i drugi ali su ovi zadrugari uspeli i sa njima da se izbore. To je, kažu, pre svega zahvaljujući aktivnoj materiji mezotrion, koja se nalazi u preparatu Cornisto.\nEfekti primene ovog preparata ne mogu se videti odmah nakon primene. Ipak, Cornisto će korove potpuno osušiti nakon 10 do 15 dana od momenta upotrebe. On deluje preko lista, ali i preko zemljišta, što garantuje i zaštitu od korova koji tek treba da niknu. Još bolje efekte Cornisto će dati u kombinaciji sa herbicidom Rincor.\nRadoje Rašković, ZZ „Buđanovci“\nIlija Mačvanski, ZZ „Buđanovci“\nAgroarmkukuruzratarstvozaštita biljazaštita kukuruza


Opštinski odbor Srpske napredne stranke u Blacu najoštrije osuđuje još jedan u nizu napada na predsednika Aleksandra Vučića - Blace Info Press\nOpštinski odbor Srpske napredne stranke u Blacu najoštrije osuđuje još jedan u nizu napada na predsednika Aleksandra Vučića\nby Gorica Šegović · 22. januara 2022.\nOpštinski odbor Srpske napredne stranke u Blacu najoštrije osuđuje još jedan u nizu napada na predsednika Aleksandra Vučića.\n-Svedoci smo više pokušaja da se destabilizuje Srbija od strane onih kojima ne odgovara borba protiv kriminala i korupcije i jaka i stabilna Srbija. Meta napada uglavnom su bili Aleksandar Vučić i njegova porodica a sada se meta stavlja ponovo na predsednika, pokušajem atentata na njega, navodi se u saopštenju OO SNS-a u Blacu.\nNapadi na Aleksandra Vučića i ove jezive pretnje atentatom su napad na sve one gradjane Srbije kojima je dosta kriminala, korupcije i destabilizacije Srbije. Samo politika Aleksandra Vučića je garant prosperiteta Srbije i mi najoštrije osudjujemo ove napade. Da mržnja, laž i kriminal nestanu u Srbiji kako bi ovo bila bezbedna i zaštićena država, pružamo podršku tvorcu uspešne Srbije Aleksandru Vučiću u borbi protiv mafije i kriminala, stoji u saopštenju OO SNS-a u Blacu.\nNext story Na gazdinstvu Gmijovića šljive suše i u januaru\nPrevious story Blačanin autom a Kuršumličanin biciklom vozili pod dejstvom alkohola


Bigben adapter ac adaptor za nintendo switch | ePonuda.com\nBigben adapter ac adaptor za nintendo switch cene\nEPonuda nije internet prodavnica već Vam omogućava da brzo i lako nađete Bigben adapter ac adaptor za nintendo switch po najjeftinijoj ceni. Naš cilj je da kupci budu što bolje informisani o ponudi Bigben adapter ac adaptor za nintendo switch na tržištu Srbije. Vrlo lako nalazite željeni proizvod za kategoriju Dodatna oprema za konzole cene, ne morate da lutate od sajta do sajta za Bigben Dodatna oprema za konzole, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bigben adapter ac adaptor za nintendo switch sa PRODAVCEM. EPonuda ne može da garantuje potpunu tačnost specifikacije i slika za Bigben adapter ac adaptor za nintendo switch. Pre kupovine, podatke za Bigben adapter ac adaptor za nintendo switch proverite na sajtu PROIZVOĐAČA.


Datum koji je odabran, 24. februar, odražava i broj dresa koji je "crna mamba" nosila, a cifra "2" dres u kome je nastupala njegova naslednica. Na ovom linku možete pratiti uživo sva dešavanja iz "Stejpls centra".\nViše od 20.000 ljudi biće prisustno, među njima familija, prijatelji i oni koji su uspeli da dođu do prilike da kupe kartu - na lutriji, za koju se prijavilo više od 80.000 osoba.\nSav prihod od ulaznica biće prosleđem "Sportskoj fondaciji Mamba & Mambasita", a među zvanicama će biti i zvezde Hjustona, Džejms Harden i Rasel Vestbruk, kao i Sabrina Jonesku sa univerziteta Oregon, koju su Kobi i Điđi išli da gledaju i sa njom postali veoma bliski, javlja ESPN.\nZa sada nije poznato da li će u hali biti Brajantova supruga Vanesa, njihove tri ćerke, Natalija, Bjanka i Kapri, kao i Kobijevi roditelji, Džo i Pem.\nOčekuje se dolazak velike delegacije Lejkersa, za koje je Kobi Brajant i igrao u NBA ligi, ali i članova Los Anđeles Klipersa i Memfis Grizlija, uključujući našeg Marka Gudurića, koji nešto kasnije ovog ponedeljka upravo u "Stejpls centru" igraju svoj takmičarski meč.\nKomemoracija nazvana "Sećanje na život Kobija i Đijane Brajant" biće prenošena na nekoliko televizijskih i radio stanica u Sjedinjenim Američkim Državama, počev od 19 časova po srednjeevropskom vremenu.\nPodsetiimo, 12. februara Kobi i Brajant je sahranjen zajedno sa ćerkom Đijanom, a taj čin bio je zatvoren za javnost i prisustvovala mu je samo najuža porodica.


Evropska Komisija usvojila SSP sa Kosovom - Sputnjik Srbija\n02:03 26 Oktobar 2020\nEvropska Komisija usvojila SSP sa Kosovom\n17:07 30.04.2015 (osveženo 16:19 05.10.2015) Preuzmite kraći link\nEvropska Komisija usvojila je danas Sporazum o stabilizaciji i pridruživanju (SSP) sa Kosovom i prosledila ga Savetu ministara zemalja-članica, ali to još ne znači da će Kosovo uskoro postati kandidat za proširenje, rečeno je Tanjugu u Briselu.\nU dokumentu koji je EK danas postavila na svoju internet stranicu se naglašava da se ovim sporazumom ne prejudicira status Kosova i da je sada na Ministarskom savetu EU i Evropskom parlamentu da ga odobre.\nOčekuje se da ministri zemalja-članica EP tokom sledećeg meseca raspravljaju o SSP, a da se ceremonija potpisivanja obavi u junu.\nS obzirom na to da pet članica EU ne priznaje Kosovo kao nezavisnu državu, procedura usvajanja SSP je unekoliko različita od one koja važi za zemlje kandidate za članstvo, tako je primenjen model sporazuma koji EU ima sa entitetima koji nisu univerzalno priznati, kao što je Tajvan.\nOvo u praksi znači da SSP sa Kosovom, nakon što ga Evropski savet i EP odobre, neće potpisati zemlje-članice EU, kao što je to bio slučaj sa Srbijom i ostalim kandidatima za članstvo, već će to učiniti visoka predstavnica EU za spoljnu politiku i bezbednost Federika Mogerini.\nEU usvaja Sporazum o stabilizaciji i pridruživanju s Kosovom\nTakođe, za razliku od uobičajenog modela, SSP sa Kosovom, koji bi trebalo da počne da se primenjuje od sledeće godine, ne znači da je Kosovu otvoren put za pregovore o sticanju statusa kandidata za članstvo u Uniji.\n„Kosovo, kao i ostatak Zapadnog Balkana, ima jasnu evropsku perpektivu, ali zasad nema legalnog načina da ono zvanično postane kandidat“, rekao je za Tanjug funkcioner EU koji je želeo da ostane anoniman.\nEvropski procesi Srbije i Kosova odvijaju se paralelno i zavise od individualnog napretka u dostizanju evropskih kriterijuma i normalizacije odnosa Beograda i Prištine, a kada EK objavljuje redovni godišnji izveštaj o napretku, Kosovo tretira sa zvezdicom, bez prejudiciranja statusa.\nSporazum o stabilizaciji i pridruživanju, Evropska komisija, Srbija, Kosovo i Metohija


16/10/2020 - podunavlje.info\nRetrospektivna izložba Ljiljane Ilić Petrović „Život ne sme da stane“\nSMEDEREVO, 16. oktobar 2020 – Izložba slika i crteža Smederevke Ljiljane Ilić Petrović pod zajedničkim nazivom „Život ne sme da stane“ biće pred posetiocima Galerije Centra za kulturu Smederevo od ove subote pa do 1. novembra. Kroz četrdesetak slika autorka pokazuje svoj dugogodišnji rad u različitim tehnikama, tokom koga se bavila različitim temama i idejama. Ljiljana Ilić-Petrović rođena je 1953.…\nGalerija Centra za kulturu Smedeevo, Izložba, Ljiljana Ilić-Petrović, Život ne sme da staneLeave a comment\nViteški oktobar u Smederevu – ove subote igra vatre i senki\nSMEDEREVO, 16. oktobar 2020 – „Viteški oktobar u Smederevu“, kako su i najavili organizatori, svoj drugi deo imaće ovog vikenda. Ove subote 17. oktobra, sa prvim mrakom, trebalo bi da to bude oko 18 časova, počinje spektakl koji će prirediti vitezovi Beli orlovi i akrobatska grupa USB iz Niša. Igre vatre i senke, vrtlozi varnica i plamene lepeze zapaliće maštu…\nBeli orlovi, Mali grad, Smederevska tvrđava, Viteški oktobarLeave a comment\nPrvo kolo Kupa Strelјačkog saveza Srbije standardnim vazdušnim oružjem\nSMEDEREVO, 16. oktobar 2020 – Prvim kolom Kupa Strelјačkog saveza Srbije standardnim vazdušnim oružjem u seniorskoj i juniorskoj konkurenciji (A program), koje će biti održano sutra na vazdušnom strelištu u Sportskoj hali Smederevo, počinje nova sezona 2020/21. Prijavlјeno je oko 150 strelaca, a među njima su gotovo svi seniorski i juniorski reprezentativci Srbije. Strelјačka družina Smederevo nastupa sa 10 strelaca.…\nKup Srbije, Strelište, Streljački savez Srbije, vazdušno oružjeLeave a comment